
I. 

De tempore, quo Terentii Adelphoe acta sit. 

Quamquam Dziatzko in Mus. Rhen. vol. XX et XXI 
omnes quaestiones ad didascalias Terentianas apectantes 
ita illustravit et fere omnes, quas praebent, difficultates 
ita expedivit, ut in plerisque rebus sententiam eius pro- 
bandam esse credam, tamen in tempore, quo Adelphoe pri- 
mum acta sit, indagando et constituendo paululum errasse 
mihi videtur, cum nimiam auctoritatem tribueret testimoiiio 
Donati, quod ipse non nisi dubitanter attulisse videtur- 
Qua in re secutus est Wilmannsium, qui primue in diss- 
„de didascaliis Terentianis/^ quae prodiit Berolini 1804^ 
Adelphos non, ut semper credebatur, sextam inter fabulas 
TerentianaS; sed secundam fuisse ostendere studuerat. Cuius 
argumentatione probata Dziatzko novis argumentis allatia 
sententiam illam firmare studuit; idque ita, ut Teuffelius ■*") 
et Steffenus**) et alii ei assentirentur. Quare operae pre- 
tium esse credidi, paulo accuratius in illam rem inquirere 
et argumenta ab illis viris allata examinare. Cum autem 
in hac quaestione nobis proficiscendum sit ab AdGlphon 
didascalia in codicibus tradita, eam, ut res facilius perspi- 
ciatur, apponam, idque ita ut didascalia sicut eam exhibet 
Bembinus allata; ex recensionis Calliopianae codicibua Vati- 



♦) In hist. lit. Eom. p. 139. 

**) In dijss. „de actorum in fabulis Terentianis numero et diatri' 
butioiiQ*^ in Actis soc* philol. Lips, voL II fasc. I p. 1^5. 

canum solum sequar, omissis parvis discrepantiis ceterorum 
codicum, qui hanc recensionem perpessi sunt, cum nuUius 
momenti sint ad quaestionem a nobis institutam. 

In Bembino autem codice Adelphon didascalia sic scripta 
exstat : 



INCIPIT 


TERESTI 


ADELPKOS 






GBAECA 


MENANDRV 


ACTA 


LVDI8 


FVNEBALIB 


LVCIO 


AEMILIO 


PAVLO 


MODOS 


FECEBB 


LVCIV8 


FABIVS 


MAXVMVS 


P 


COBNELIVS 


AFRICANVS 


EOERB 


LVCIVS 


KATILIVS 


PRAENESTINV3 


LVCIVS 


AMBIBIVS 


TVRPIO 


MODOS 


FECIT 


FLACCVS 


CLAVDI TIBIS 


8ERRANIS 


TOTA 


FACVA VI 


MARCO 


CORNELIO 


CETEEOO 


LVCIO CALLO COS 



Dubitari non potest, quin in tertio versu MODOS li- 
brarii errore ex QVOS orturo, in quarto autem pro LVCIVS 
vel QVINTUS vel Q legendum sit. 

Vaticanus codex eandem didascaliam sic exhibet: 

Incipit Adelphoe 

acta ludis funebribus quos fecere 

Q. Fabius Maximus P. Comelius Africanus 

Aemili Pauli egere L. Atilius Praenestinus 

Minutius Prothymus modos fecit 

Flaccus Claudi tibiis Sarranis facta 

Graeca Menandri Anicio 

M' Cornelio cons. 
Cum in didascaliis ad ceteras fabulas spectantibus fere 
semper in Bembino codice alia actio atque in ceteris codi- 
cibus commemorari solet, in hac illi codices mire inter se 
consentiunt, nisi quod in actorum nominibus Vaticanus 
„Minucium Prothymum^' pro Lucio Ambivio Bembini ex- 
hibet Nam in consulum nominibus, quod Vaticanus ;,Ani- 
cium" pro Lucio Gallo Bembini praebet, alterius autem 
consulis cognomen omittit, id offendere non debet, cum 
saepissime in didascaliis eiusmodi in nominibus neglegentia 
inveniatur, ut vel nomen vel praenomen vel cognomen ali- 
quod omittatur. Codices igitur in eo consentiunt, ut ludis 

funebribus L. Aemilii Pauli L. Anicio Gallo M. Cornelio 
Cethego consulibus Adelphoe acta esse dicatur, hoc est 
anno 594 a. u. c. 

Nulla igitur adhuc difficultas oritur, et cum Donatus, 
cuius praefationibus quanta auctoritas tribuenda sit, recte 
perspexit Dziatzko, eisdem ludiS; qui in didascalils comme- 
morantur, hanc fabulam actam esse dicat, (consulum eriira 
nomina omittit), tota quaestio ad finem perducta esset, nisj 
Donati loco, quem mox afferemus, in dubium vocareturj 
num illo tempore Adelphoe primum acta an repotita csset. 
Nam cum ille, quem definivimus, annus optime coiiveniat 
cum ceteris, quae de Terentii vita tradita sunt^ Doiiatus 
autem, ut recte Wilmannsius *) monet, primac tantum 
actionis rationem habere soleat, memo, credo, si illo Donati 
locus haud exstaret, de Adelphon actione ante a. 5114 facta 
cogitaret. Sed Donatus, postquam in praefationo res didas- 
calicas ad hanc fabulam spectantes commemoraTit, sic pcr- 
git: „Hanc dicunt ex Terentianis secundo loco actanij 
etiam tum rudi nomine poetae itaque sic pronuiitiatam : 
Adelphoe Terenti; non Terenti Adelphoe, quod adhuc magis 
de fabulae nomine poeta quam de poetae nomine fabula 
coramendabatur." — Ut intellegatur, quid sibi vclit haec 
doctrina de nominibus poetae et fabulae coUocandiSj statini 
alium Donati locum afferaln, qui exstat in fragm. dc trag. 
et com**). „In plerisque, dicit, fabulis ipsanini nomina 
priora ponebantur quam poetarum, in nonnullis puctaTum 
quam fabularum. Cuius moris diversitatem antiquitas pi o- 
bat. Nam cum primum aliqui fabulas ederentj ipsaruiii 
nomina pronuntiabantur antequam poetae pronuntiarenturj 
ne aliqua invidia a scribendo deterreri possent, Ciiin auteni 
per editionem multarum poetae iam esset auctoritag acqui- 



•) 1. 8. 8. p. 64. 
•*) p. XVin. Klotz. 

sita, rursus priora poetarum nomiiia proferebantur, ut per 
ipsorum vocabula fabulis attentio acquireretur." 

Priusquam de tota hac Donati doctrina dicamus, illum 
locum paulo accuratius spectemus, in quo tota quaestio a 
nobis instituta non quidem omnino versatur, sed a quo 
orta et profecta est. Primum inquirendum, num maior 
fides habenda sit Donato an didascaliis in codicibus ser- 
vatis. Dubitari nequit, quin Donato codicibus multo anti- 
quioribus, fortasse etiam minus corruptis, uti licuerit, quam 
est veterrimus, qui ad nostram aetatem pervenit. Bembinus 
enim, quamquam, qua sit auctoritate ad fabulas Terentianas 
emendandas, quanto praestet ceteris codicibus Terentianis, 
post Ritschelii „de emendatione fabularum Tereijtianarum" 
dissertationem *) a nemine ignoratur, tamen duobus fere 
saeculis post mortem Donati conscriptus esse videtur. Quare, 
cum Donatus tanto veterioribus, tanto melioribus codicibus 
uti potuerit ususque esse videatur, si diligenter neque te- 
mere eum egisso ostendi potest, fortasse etiam nostrorum 
codicum auctoritatem eius commentariis postponendam esse, 
optimo iure contendi potest. Sed ut taceam nunc de trun- 
cata corruptaque condicione commentariorum illorum Donati 
et concedam, locum, de quo agimus, illam, quam dixi, auctori- 
tatem habere, Donatus de ea sola actione loquitur, quam 
ex didascaliis eruimus, eosdemque ludos commemorat et in 
fine demum addit : ,,hanc dicunt secundo loco actam", nuUis 
aliis ludis additis, nullis consulibus, nuUis aedilibus. lam 
eo offendi possumus ; sed quomodo, quaeso, sententiam suam 
eloquitur, comparatis aliis locis. Scribit: ,,hanc dicunt 
secundo loco actam". In ceteris enim praefationibus nun- 
quam usurpat illud ^dicunt" sed ,;haec prima acta est^', 
„haec edita tertia est^' vel tale quid dicit. Tantummodo 
duo exstant loci, quibus sententiae allatae ,,dicitur^^ addit. 



*) Quae praemissa est indici Bchol. Vratislav. hibem. a. 1838. 

In praefatione enim ad Hecyram, qua in fabula Menandri 
exemplum Terentium secutum esse dida^caliae nostrae tra- 
dunt, Donatus: ,,haec fabula, inquit, ApoUodori esse di- 
citur, Graeca, nam et ipsa et Phormio ab eodem dicun- 
tur translatae". Praeterea in ea vitae Terentianae parte, 
quam Donatus Suetonianae addidisse videtur, haec eiiis ex- 
stant verba: „duae ab ApoUodoro esse dicuntur comico, 
Phormio et Hecyra^^ In ^adem igitur fabula, in eadem 
quaestione addit illud ,,dicitur", ita ut eum ipsum de sen- 
tentia allata dubitasse, certe eam non pro satis firmata 
habuisse, pro certo dici possit. Eodem autem modo de illo 
loco ex Adelphon praefatione allato iudicandum est, quo 
similem vim dubitationis illud ,,dicunt*' habere negari nequit. 
Accedit aliud, quod et in numero Adelphon et in 
exemplo Graeco Hecyrae Donati sententia differt a didas- 
caliis nostris. Quare Donatum aut in suorum exemplarium 
didascaliis illas res non invenisse, aut invenisse, sed ob 
aliquam causam in dubium vocasse atque illam notitiam ex 
alicuius grammatici scriptis hausissC; conici licet. Nam in 
didascaliis, quas inspexit Donatus, Adelphos non pro secunda 
fabula numeratam fuisse cum iam illud „dicunt^' a Donato 
additum ostendit; tura exeoconcludipotest, quodcausamquasi 
addit, qua commotus vel qua probata illam sententiam se- 
cutus sit. Nam quod addit: ,,itaque sic pronuntiatam: 
Adelphi Terenti non Terenti Adelphi^^ e. q. s., quis non 
intellegit, in hac re vanam rationem latere, quapropter sive 
Donatus sive alius grammaticus Adelphos secundam fabulam 
fuisse, contenderat? Nam Terentii temporibus veteres illam 
nominum collocationem curasse eaque commotos aut magis 
aut minus alicui fabulae favisse, credi non potest, et iam 
ipsa haec ratio levitatem et vanitatem totius illius doctri- 
nae et perversam subtilitatem illorum grammaticorum, magis 
extemam speciem quam rem ipsam spectantium, mihi 
prodere videtur. 

Sed etiam alio argumento ostendi posse credo, in di- 
dascaliis, quas inspexit ^Donatus, sive numerus fabulae ex- 
stabat sive omnino omissus erat, Adelphos non pro secunda 
fabula numeratam fuisse. Recte enim Donatus Andriam 
primam, Eunuchum tertiam, Phormionem quartam, Hecyram 
quintam inter fabulas Terentianas fuisse dicit; qua in re 
non quidem cum ordine, quo in codicibus nostris fabulae 
numerantur; consentit, sed cum temporibus singulis didas- 
caliis significatis. Restat igitur diiudicandum, utrum in 
codicibus a Donato adhibitis Hautontimorumenos, ad quam 
fabulam Donati commentarius non servatus est, an Adelphoe 
prb secunda fabula numerata fuerit. Cum vero Hautonti- 
morumenon secundam fabulam fuisse ex consulum nomi- 
nibus didascaliis traditis constet, quis credat, ceteris fabulis 
eo ordine, quo actae esse videntur, numeratis, in hac una 
fabula illum ordinem neglectum eamque pro sexta numeratam 
fuisse ? 

Sed huic argumentationi obloqui videtur, quod in co- 
dice Victoriano et Decurtato, qui ex Donati commentariis 
emendati esse videntur, hoc ordine fabulae sese excipiunt: 
Andria, Adelphoe, Eiinuchus, Phormio, Hautontimorumenos, 
Hecyra. QuareUmpfenbachius*) suspicatus est, verba, quae 
exstant in Hecyrae praefatione: „factaque et edita quinto 
loco^' ex correctura aliqua orta esse, cum commentarius ad 
Hautontimorumenon iam excidisset; antiquitus autem etiam 
in hac praefatione Hecyram pro sexta fabula numeratam 
fuisse. Cui coniecturae repugnare non audeo, nam ea, 
quamquanj in didascaliis horum codicum iidem numeri in- 
veniuntur, atque in ceterorum codicum didascaliis, tamen 
aliis quoque argumentis confirmari potest. In codice enim 
Danieli, riui exhibet Donati commentarios, haec stibscriptio 
exstat iii calce Andriae: APLI (Aeli) DONATI. V. CL. 



*) In ed, Terent. p. XL. 

ORATORIS VRBI8 ROMAE COMMENTV TERENTH 
ANDRIAE EXPLICIT. I. INCIPIT SECVNDVS ADELFOR?. 
FELICITER. In hoc igitur codice Adelphon commentarius 
iam secundum locum obtinuit. Praeterea autem illum ordi- 
nem, quem praebent Victorianus et Decurtatus, iam anti- 
quitus exstitisse, ex eo concludi potest, quod in Berabino 
codice et exitus Hautontimorumenu et tota Hecyra scholiis 
destitutae sunt Haec igitur scholia ex archetypo aliquo 
descripta esse videntur, qui fabulas illo ordine coUocatas 
continuit et in fine truncatus erat. — Sed quamnam ratio- 
nem in fabulis ordinandis adhibitam esse credamus? Nam, 
etiam si Adelphon rationem non habemuS, non eo ordine 
coUocatae sunt, quo actae esse videntur. Nihil igitur restat, 
nisi ut eo ordine fabulas dispositas esse statuamus, quem 
etiam in fabulis Plautinis invenimus, nempe alphabetico. 
Cum enim cetera omnia cum hoc ordine conveniant, in 
sola Phormionis coUocatione offendere possis. Sed cum 
nuUo alio modo ille ordo explicari possit, cum in ceteris 
fabulis alphabeticus esse videatur, ratio autem aliqua in eo 
inesse debeat, hoc solo modo illara difficultatem expediri 
posso credo, ut eum, qui fabulas illo modo disposuit, 
„Formio^' pro „Phormio" invenisse vel scripsisse statuamus. 
Nam quam saepe PH et F litterae in codicibus nostris 
inter se commutatae sint, notum est, quare hanc rem offen- 
sionem habere non credo. 

Sed alia quaestio oritur. Aut enim cogitari potest iam 
Donati temporibus fabulas illo ordine alphabetico collo- 
catas fuisse aut hoc in codicibus nostris demum factum 
esse. Sin autem iam Donatum fabulas hoc ordine dispositas 
invenisse, ostendi potest, tota ratio, quam in numeris fabu- 
larum indagandis adhibuisse videtur, in aperto est. In 
ceteris enim fabulis, uti iam commemoravimus, numeri qui 
Donati praefationibus traduntur, consentiunt, cum tempore, 
quo unaquaque fabula acta est. Nam Hecyra, quamquam 

quintam eam fuisse, didascaliae nostrae tradunt, tamen post 
Adelphos demum placuit, ita ut pro sexta numerari debeat, 
si earum actionum, quae non ad finem perductae sunt, 
rationem non habemus. In his igitur fabulis numerus, quem 
invenit Donatus, consentiebat cum ordine, quo fabulae 
collocatae erant ; quare nuUam dubitationis caasam Donatus 
habuit, scripsit igitur: „haec prima acta est" in Andriae 
praef.; „haec edita tertia est" in Eun., >,editaque est quarto 
loco" in Phorm. et, si Umpfenbachii coniecturam probamus, 
,,factaque et edita sexto loco" in Hecyrae praef Numeri 
autem^ quos invenit in Adelphon et certe etiam in Hauton- 
timorumenu didascaliis, si omnino exstabant, non iidem 
erant atque ii, qui ordine fabularum indicati erant. Haec 
res dubitationem Donati movit; diiudicandum erat inter 
duas sententias. Ordine fabularum secundum locum Adel- 
phoe obtinebat, sed in didascaliis exstabat: „facta VP', vel 
numerus omnino deerat. Poterat sane Donatus, si con- 
sulum sive aedilium nomiua respexisset, facile conicere, 
quem numerum Adelphis tribuere deberet, sed temporum 
ilUs nominibus indicatorum omnino rationem habuisse non 
videtur; nam si fecisset, in Adelphon praef., cum illam 
tantum actionem a. 594 a. u. c. factam commemorasset, non 
scribere potuisset, eam secundo loco actam videri. Quo- 
modo igitur inter duas illas sententias diiudicavit? lam 
inventa et nota ei erat illa doctrina de fabularum et poe- 
tarum nominibus collocandis, iam alii secundam Adelphos 
fabulam fuisse docuerant, conveniebat autem illa doctrina 
cum hac sententia, quare, cum commendaretur ordine, quo 
fabulae collocatae erant, eam probavit. Sed cum non in- 
veniret numerum in didascalia, certe numerus non consen- 
tiret cum sententia sua, eam paulo dubitantius protulit et 
scripsit: „hanc dicunt secundo loco actam." 

Ita igitur viam ac rationem, quam adhibuit Donatus 
in numeris fabularum indagandis, enarrp-sse videmur, sed 

restat adhuc diiudicandum, num iam Donati tGmporibus, 
vel antea, F pro PH scriptam esse statuere possimus. In- 
venitur sane in codicibus nostris vetustissimis haec commu- 
tatio et confusio litterarum, invenitur etiam saepissime in in- 
scriptionibus ,,inde a medio fere saeculo altero p* Chr. n/^ *) ; 
sed potestne statui, Donatum, qui profitebatur artem gram- 
maticam, hoc modo peccasse, vel, si insciens aliquis libra- 
rius illo modo fabulas disposuerat, eum non intellexissC; 
qua ratione fabulae collocatae essent? Hoc non statuam, 
sed cogitari potest, fabulas ab insciente librario illo modo 
dispositas; postea autem ordine non mutato recte „Phormio'^ 
non ^Formio" scriptum esse, ita ut Donatus, non animad- 
vertens, ordinem alphabeticum in fabulis coUocandis ad- 
hibitum esse, et hac coUocatione et illa doctrina commotus 
falsam illam sententiam in Adelphon praef.**) proferret. 

Sed utut haec res se habet, satis ostendisse videmur, 
Donatum in didascaliis Adelphos non pro secunda fabula 
numeratam invenisse, ipsum autem hanc sententiam, cum 
eam falsa argumentatione commotus probaret, non nisi dubi- 
tanter attulisse. Quare ex Donati praefatione non coUigi 
posse videtur, ad secundam aliquam actionem didascaliam 
nostram spectare. 

Sed huc usque tantummodo quasi fontem obstruximus, 
ex quo tota haec quaestio originem duxit; restat, ut argu- 
menta a Wilmannsio et Dziatzkone ad Donati sententiam 
confirmandam allata refellamus/ et, si fieri potest, alio 
argumento ostendamuS; Adelphos sextam fabulam esse 
debere. 

Primum argumentum, quod attulit Wilmannsius, his 
verbis expressit ***) : „Si Adelphi socunda fabula erat, unde 

*) Cf. SchmitZy de aspiratarum Graecarum Latinarumque pronun- 
tiatione p. 15. 

•*) et fortasse etiam in Haut. praef. 
*•*) 1. s. 8. p. 60. 

opinio sextam fuisse, nata sit, f acile intellegitur, namdidas- 
calia ^am ad annum 594 referebat, quo tempore reliquae 
Terentiae comoediae iam actae erant:'contra si sexta esset, 
nuUo modo cogitari potest, quae dissensionis causa fuerit/' 
— Quod argumentum iam eo refutare possumus, ut Wil- 
mannsium didascalias nostras inspicere iubeamus, nam in iis 
similis commutatio et confusio facta est. In Eunuchi enim 
didascalia, quamquam hanc fabulam a. 593 duobus annis 
post Hautontimorumenon actam esse ex consulum nomi- 
nibus cognosci potest, tamen numerum secundum invenimus ; 
et Hautontimorumenon falso didascalia tertiam fuisse pro- 
dit Sed accedit, quod, si ex eo, quomodo poetae et fabu- 
lae nomina collocata erant, ordinem fabularum constituen- 
dum su&ceperunt grammatici, Adelphis non nisi secundum 
locum tribuere potuerunt, cum in Eunucho poetae nomen 
iam ante fabulae collocatum fuisse, apertis verbis Donatus 
narret. Praeterea autem fabulis ordine alphabetico, sirecte 
argumentati sumus, collocatis, credi potest, uti iam diximus, 
Donatum et alios grammaticos hunc ordinem ad tempus 
spectare putasse, praesertim cum optime conveniret cum 
illa doctrina de poetarum ct fabularum nominibus coUo- 
candis. 

Cum igitur hoc argumentum nos satis refutasse creda- 
mus, videamus, quid de secundo iudicandum sit. Adelphos 
enim, novam fabulam intra novem dies, qui intercedebant 
inter mortem L. Aemilii Pauli et ludos funebr^s, non edisci 
et exerceri potuisse, ciDntendunt Wilmannsius*) et Dziatzko**), 
praesertim, cum etiam Hecyra iterum exercenda esset. — 
Complura contra hanc argumentationem afferri possunt. 
Primum vix verisimile est, L. Aemilii Pauli filios in 
ludis funebribus patris duas fabulas agendas curasse, qua- 
rum altera iam exacta altera autem non nova esset. Nam 



•) 1. 8. s. p. 50. 

•*) Mu8. Rhen. vol XXI p. 79. 

illi ludi, quam splendidi fuerint, cum ex eo coUigi potest, 

quod duae fabulae agebantur, tum et a Polybio*) et 

Hecyrae prologo traditur, quo et ludi gladiatorii et funam- 

buli commemorantur. Sed hoc non urgeamus et argumentum 

ipsum spectemus. Intra novem dies novam fabulam exer- 

ceri et edisci vix potuisse concedi debet, sed nonne eadem 

fere difficultas oritur, si Adelpbos ante Hautontimorumenon, 

hoc est ante a. 591, iam actam esse statuimus ? Intra novem 

enim dies non solum Hecyra quinque annis ante acta, sed 

etiam Adelphoe quatuor annis ante acta iterum exercenda 

et ediscenda erat. Dziatzkonis igitur et Wilmannsii sententia 

probata difficultas oritur, quae si non aeque difQcUe, 

tamen haud multo facilius explicanda est. Quare magnam 

vim huic argumento concedere non possumus^ Sed videamus, 

num illam difficultatem non quidem argumentis sed coniec- 

tando expedire possimus. Ritschelius enim**) ostendit, do- 

minos gregum fabulas quasi sua pecunia emisse et poetas 

non cum iis, qui ludos dabant, sed cum dominis gregum 

egisse. Quare nonne prorsus probabile est, Terentium statim, 

cum aliquam fabulam ^cripsisset, eam Ambivio vendidisse, 

hunc autem eam iam, antequam magistratus emerunt, et 

didicisse et exercuisse, ita ut, cum usus veniebat, semper 

fabuktm haberet, quam ageret, et illis novem diebus, qui 

inter mortem L. Aemilii Pauli et ludos funebres intercede- 

bant, ad retractandas duas illas fabulas uti posset? 

lam ad tertium argumentum, quod ad Bonati senten- 

tiam firmandam allatum est, transeamus. Dziatzko***) enim 

haec verba prologi Hautont.t): 

„Nam quod rumores distulerunt malevoli, 

Multas contaminasse Graecas, dum facit 

Paucas Latinas, factum id esse hic non negat^' 

•) XXXII. 9. 
**) In parerg p. 331. sqq. 
••*) Mus. Rhen. vol. XXI p. 80. 
t) v. 16 sqq. 

non intellegi posse contendit, nisi Adelphoe ante Hautontimo- 
rumenon acta esset. Nam si a. 594 Adelphoe edita esset, adver- 
sarios poetae non dicere potuisse, Terentium „multas contami- 
nasse Graecas^'; cum duae tantum fabulae^ Andria et Hecyra 
primum; ante Hautontimorumenon actae essent. Andriam 
quidem ex duabus fabulis Graecis compositam esse constare, 
de Hecyra yero ralde dubitari a viris doctis, utrum ex uno 
an ex duobus exemplis Graecis facta sit. — Quibus hoc 
oppono. Terentium Hecyram ex Menandro et ApoUodoro 
mutuatum esse, quamquam non omnino demonstratum est^ 
tamen a veteribus quodammodo traditur et Dziatzkoni ipsi 
magis verisimile videtur. Sed hoc argumentum contra 
Dziatzkonem adductum non urgeamuSy concedamus nunc 
unam tantum fabulam Terentium in Hecyra imitatum esse. 
At nonne adversarii, quamquam ex tribus tantum fabulis 
Graecis suas fabulas Terentius composuerat, numerum nimis 
augentes has tres ^multas*' appellare potuerunt eodem 
jttre, quo, si secundo loco Adelphoe acta est, quinque 
f^bulas Graecas „multas'^ adversarios appellasse Dziatzko 
statuit; vel quo Terentius in Andnae prol. v. 3 de una 
fabula dicit: „Populo ut placerent, quas fecisset fabulas?" 
Praeterea autem si quinque ^multae^' sunt, quam vocem 
Dziatzko nimis urgere videtur, suntne tum tres ,;paucae?" 
Ex his omnibus consequitur, Terentium in prologo illo, cum 
adversariorum sermonem referret, nihil studuisse, nisi ut 
voces „multas^^ et „paucas'' inter se opponeret. 

Ex Volcatii Sedigiti versu: 

„Simitur Hecyra sexta exclusa est fabula" 
firmum argumentum peti non posse, Dziatzkonis*) ipsius 
verba ostendunt, cum dicat: „Ritschl meint zwar, es werde 
nur hinsichtUch der Hecyra iind Adelphi eine Abweichung 
bestanden haben, indess mUssen wir wenigstens die.Mog- 



•) Mu8. Rhen. vol. XXI p. 79, 

lichkeit ,offen lassen, dass auch Volcatius den Adelphis 
die zweite Stelle anwies." 

Quare statim ad ultimum Wilmannsii et Dziatzkonis 
argumentum transeamus, quod sumptum est ex Adelphon 
prologo. Contendit enim uterque, in priorum fabularum 
prologis demisse atque modeste poetam locutum esse, in 
posteriorum autem confidentius atque audacius. Cum autem 
modestia in ultimis prologi verbis: 

^;facite aeqoanimitas 

Poetae ad scribendum augeat industriam/^ 
expressa sit, inter priores fabulas Adelphos esse referendam. 
— Vix certi aliquid de his verbis iudicari potest, cum 
truncatum Adelphon prologum ad nos pervenisse inter omnes 
fere constare videatur. Sed cum die antequam Adelphoe 
agebatur, Hecyra iterum exacta esset, nonne verisimile 
est, paulo demissius Terentium locutum esge vel prologum 
iam conscriptum J)aulum mutasse metu commotus, ne 
novae fabulae idem accideret atque Hecyrae? 

Aliud autem adhuc argumentum ex hoc prplogo sumpsit 
Wilmannsius, quod aliquam vim argumentationis habere 
negari non potest. Nam qiiod prol. v. 22 poeta spectatores 
monet, ne exspectent argumentum fabulae, cum in quatuor 
fabularum prologis nullum de argumento verbum fecisset, 
certe offendere debet, et iam Sebaldus, quem Liebigius*) 
sequitur, hanc prologi partem ex Plauti Trinummi prologo 
mutuatam esse suspicatus est. Sed etiam haec res, ut iam 
recte monuit Wagnerus**), ad aliquam adversariorum ob- 
trectationem spectare potest, qualis iam in Phormionis 
proL V. 13 Terentius mentionem fecerat. Sed utut haec res 
se habet, cum cetera Wilmannsii et Dziatzkonis argumcnta 
recte refutasse credamus, ob hanc solam rem Adelphos se- 
cundo loca actam esse non concedam. 



*) In diss. de prologis Terentianis et Plautinis p. 17. 
••) In Fleokeiseni Annal, XCI. p, 291, 

Immo aliud ai^umentum ex prologis Terei\tianis erui 
posse credo, quo ostendi posse videtur, Adelphos post Eu- 
nuchum demum actam esse debere* 

Eodem enim modo ut in Haut. prol. Terentius respicit 
ad accusationem adversariorum, cuius iam in Andriae prologo 
mentionem fecerat, nempe eum fabulas contaminasse , sic 
in Adelph. proL nonnuUos versus ad accusationem ei ob 
Eunuchum factam spectare credo. In Eun. enim prol. v. 
19 sqq.haec verba leguntur: 

,,quam nunc acturi sumus. 
Menandri Eunuchum, postquam aediles emerunt, 
Perfecit sibi ut inspiciundi esset copia. 
Magistratus quom ibi adesset, occepta^st agi. 
Exclamat^ furem, non poetam fabulam 
Dedisse et nil dedisse verborum tamen. 
Colacem esse Naevi et Plauti, veterem fabulam, 
Parasiti personam inde ablatam et militis. 
Si id est peccatum; peccatum imprudentia'st 
Poetae, non quo furtum facere studuerit^^ 
Si reputamus, quanta invidia Luscius, ille vetus poeta, 
adversatus sit Terentio, facile inteilegi potest, eum, cum 
Eunuchus tantopere placuisset, ut statim repeteretur, accu- 
sationem, quam iam antequam agebatur, instituerat, nempe 
furtum factum esse a Terentio, post bonum eventum 
fabulae etiam magis elocutum esse. Quid autem, si in Adel- 
phon prologo verba exstant, quae quin ad illam obtrecta- 
tionem et calumniam spectent, dubitari non potest? Nam 
quam ob causam nisi illud respiciens Terentius haec verba 
scripsit in prol. (v. 6—14): 

,,Synapothnescontes Diphili comoedia*st: 
Eam Commorientes Plautus fecit fabulam. 
In Graeca adulescens est, qui lenoni eripit 
Meretricem in prima fabula: eum Plautus locum 
Beliquit integrum, eum hic locum sumpsit sibi 

In Adelphos, verbum de verbo expressum extuHt. 
Eam nos acturi sumus novam: pernoscite 
Furtumne factum existumetis an locum 
Reprensum, qui praeteritus neglegentia'&t/' 
Nonne haec verba plane ad illam criminationem ob 
Eunuchum factam spectant, praesertim cum in versibus, qui 
sequuntur, poeta transeat ad novas adversariorum crimina« 
tiones ? An Terentium tam accurate de fabulae compositioiie 
locuturum vel omnino commemoraturum fuisse, putas, se fur- 
tum non iecisse^ nisi hoc ei iam crimini datum esset^ nisi 
similem accusationem timuisset ? Evidentissime igitur conse- 
quitur, post Eunuchum Adelphos primum actam esse; cum 
vero Donati sententia refutata nuUum aliud alius actionis 
testimonium exstet, quid restat, nisi ut didascaliae nostrae 
fidem habeamus et', licet veteres grammatici et quamvig 
dubitan£er Donatus alio modo iudicaverint, anno 594 pri- 
mum Terentii Adelphos actam esse credamus? — 

n. 

De personarum inter actores distributione 
in fabulis Terentianis. 

Quaestionem, quam mihi, quantum potero, illustrandam 
proposui, qui ante me instituerunt Schmidtius et Steffenus 
diverso modo et viis maxime inter se distantibus progressi 
explicare et expedire studuerunt Schmidtii libellus, cuius 
index est: ,,Ueber die Zahl der Schauspieler bei Plautus 
und Terenz," prodiit Erlangiae a. 1870. Duobus autem 
annis post Steffenus in diss. „de actorum in fabulis Teren- 
tianis numero et distributione^^, quae exstat in actis soc. 
phiL Lips. vol. II. fasc. 1. p. 109 sqq., ea via in hac re 
indaganda progressus est, quam paucissimis primus indi- 
caverat Fr. Ritschelius in altera Tinummi editione p. LV. 
Praeter hos viros alii, ut Fr. Fritschius in Ubro, qui in- 
scribitur: ,,quatuor leges scaenicae Graecorum poeseos" 
tantumniodo breviter et in transitu hanc rem tractaverunt 
et fere iiihil, quo ad accuratiorem inquisitionem cum aliquo 
fructu uti possis, attulerunt; nisi quod Teuffelius in hist. 
lit. Bom. p. 21 testimonia veterum ad hanc rem spectantia 
accurate coUegit. Quae quamquam paucissima sunt, tamen 
ab iis proficiscendum esse, Schmidtius et Steflenus intelle- 
xenint^ et nos quoque ita hanc quaestionem instituemus, 
ut testimoniis illis allatis, quid illi viri ex iis coUegerint, 
enarremus et diiudicemus, et tum demum proferamus, quid 

nobis videatur et quid nos ex illis veterum testimoniis etfe- 
cerimus. 

Romani eo demum tempore, quo Graeci iam ad sum- 
mam elegantiam in omni genere litterarum pervenerant, 
quo summam gloriam adeptae summae artes quasi iam 
senescere coeperunt, illis rebus, quae usque ad Augusti 
fere tempora inter leviores artes ab iis numerari solebant, 
aliquam operam navaverunt. Sicut viri doqti illorum tem- 
porum,' quae Alexandrina nominare consuevimus, magis 
imitando quam novos fontes inveniendo et novas vias in- 
grediendo artem poeticam et historicam et rhetoricam cole- 
bant, sic etiam, quae Romani in litteris praestiterunt, 
magis cum Alexandrinorum illorum quam cum veterum 
Graecorum studiis comparari debent. Itaque ars scaenica, 
quamquam iam inde ab antiquissimis temporibus eam 
apud Romanos exstitisse constat, tamen tum demum vige- 
scere et coli et ad aliquam perfectionem et honorem per- 
venire et litteris mandari coepta est, cum Livius Andrq- 
nicus Graecis fabulis et carminibus in linguam Latinam 
conversis auctor quasi omnis litteraturae Romanae factus 
est. Quam ob causam quid verisimiliuS; quam ut Romani, 
quae a Graecis inventa et ad summam fere perfectionem 
perducta essent, ea simul cum fabulis ipsis acceperint et 
imitando quasi sua fecerint? Sed quamvis verisimile hoc 
videri possit, tamen non omnino ita hoc factum esse ex 
certissimis veterum testimoniis cognosci potest, et certe 
sunt, de quibus valde disceptetur a viris doctis, num a 
Graecis ad Romanos translata sint necne. Sic de didas- 
caliis, cum alii hunc morem Romanos a Graecis accepisse 
statuant, alii prorsus negent; atque in hac quaestione his 
assentiendum esse credo. Nam quod neque hoc vocabulum 
neque aliud, quod eandem rem significet, Romani habebant, 
certe aliquam vim argumentationis habet. Sed accedit, quod 
omnino condiciones rei scaenicae non eaedem erant apud 

Romanos atque apud Graecos. Romani non habebant x^Q^' 
Tixovg TQiTtoSag ut Graeci, quibus nomina fabularum, poe- 
tarum, actorum et ceteras res, quae in didascaliis comme- 
morari solebant, inscriberent, et ex quibus posterioribus 
temporibus ii, qui antiquitates , quae dicuntur, indagare 
studuerunt, cognitionem haurire potuissent. Itaque quam- 
quam Varronem, Aelium Stilonem et qui praeter hos opera 
didascalica conscripserunt, commentarios magistratuum sive 
annales maximas in operibus suis conficiendis inspexisse 
credo, tamen omnes didascaliarum partes in iis exstitisse 
mihi persuadere non possum. Credi potest et, cum omnes 
ludi arctissime cohaererent cum cultu deorum rei publicae, 
valde verisimile est, in annalibus illis, in quibus „prae- 
scriptis consulum nominibus digna memoratu domi mili- 
tiaeque terra marique gesta per singulos dies"*) notari 
solebant, ludos eorumque auctore? , fabularum et poetarum 
nomina commemorata fuisse, etiam in ludis funebribus **) ; 
sed actorum nomina eiusque, qui modos fecerat, et modos 
musicos ipsos ex histrionum exemplaribus illos grammaticos 
coUegisse et exemplum Graecum et numerum fabulae inter 
fabulas eiusdem poetae ex suis studiis addidisse credam. 

Sed me iam nimis a re proposita aberrasse video, quare 
ut, quod supra dixi, non omnia Graecorum instituta simul 
cum fabulis ad Romanos translata esse, ostendam, unum ad- 
huc exemplum aflferam. Personas (larvas) enim, quibus 
Graeci eo tempore, quo Livius Andronicus Graecas fabulas 
in linguam Latinam vertere coepit, magna cum arte ute- 
bantur, initio certe a Romanis non adhibitas esse, certis- 
simis veterum testimoniis traditum est Eodem modo, ut 
tandem ad quaestionem propositam ipsam veniam, morem 
complures personas uni actori tribuendi, cum fuerit apud 



*) Serv. ad Aen. I. 377. 
**) Quod negaverunt Wilmannsius 1, s* s. p. 62 et Stefienus 1. s. s. p. 16U 

Graecos; potuisse transferri ad Romanos negari non potest, 
sed ut eae res, quas supra attuli, ostendunt, nisi alia causa 
vel testimonium veterum accedit; pro certo haberi nequit. 
Huc accedit, quod de numero actorum, quo utebantur Graeci 
in nova et media, quae dicuntur, comoediis nihil traditum 
est et constat. Scimus initio chorum solum, deinde unum 
et inde ab Aeschylo duos actores egisse tragoedias, constat 
etiam tertium actorem a Sophocle additum esse. De co- 
moedia autem nihil nisi tres actores Aristophanem habuisse 
proditum est; sed habuit praeterea chorum et, ut comoe- 
diae, quae ad nostram aetatem pervenerunt, ostendunt, 
etiam parachoregemate usus est. Sed non illius veteris 
Graecorum comoediae exempla imitati sunt Romani, sed 
Menandri, Apollodori, aliorum novae comoediae poetarum 
fabulas. Ab iis chorum omissum esse constat, sed num iis 
licuerit, numerum actorum, quantum vellent, augere, num 
certis finibus etiam his temporibus numerus actorum cir- 
cumscriptus fuerit, denique num idem fuerit numerus atque 
in vetere comoedia an auctus sit, de his rebus nihil certi 
traditum est. Quare etiam si largiri vellemus, morem illum 
in personis distribuendis a Graecis translatum esse ad Ro- 
manoS; numerum actorum definire non possemus. Sed specte- 
mus testimonia illa veterum, paucissima quidem nec satis 
accurata, et videamus, num fortasse ex iis nostrae quae- 
stioni et simul illi, quae spex^tat ad novam Graecorum co- 
moediam, aliqua lux oriatur. 

Schmidtius incipit ab Horatiano illo*): „Ne quarta 
loqui persona laboret." — In tota illa epistula ad Pisones 
Horatius popularibus suis praecepta ex vetere Graecorum 
tragoedia et comoedia petita proponit et, cum illam epistu- 
lam conscripsisse videatur, ut quae contra Graecorum regulas 
et praecepta Romani sui temporis peccaverint, castiget^ ex 



*) Art. poet. v. 192. 

illis verbis concludi potest; etiam illam de tribus actoribus 
legem ab iis neglectam esse. Sed quamquam illa verba 
Horatiana ad tragoediam solam spectare videntur, tamen 
Romanos contra regulam illam etiam in comoedia peccasse, 
Schmidtius ex eo collegit, quod tragoedia et comoedia com- 
muni fere vinculo connexae erant et in utroque genere ex- 
colendo fere eisdem legibus veteres utebantur. Praeterea 
autem Diomedes illam neglegentiam etiam ad comoediam 
spectare, his verbis ostendit*): „In Graeco dramate fere 
tres personae solae agunt ideoque Horatius ait: Ne quarta 
loqui persona laboret; quia quarta semper muta. AtLatini 
scriptores complures personas in fabulas introduxerunt, ut 
speciosiores frequentia facerent." — Dubitari non potest, 
quin illa quarta persona idem significetur, quod Graeci 
TtaQaxoQYiyripia appellare solebant. Sed sive haec verba ad 
singulas scaenas sive, quod certe in Diomedis verbis proba- 
bilius mihi videtur, ad totius fabulae actores spectare pu- 
tamus, profecto mirum esse debet, quod quartam personam 
semper mutam esse debere Diomedes dicit. Nam, ut nunc 
taceam de Romanis, non solum inter Graecorum comoedias 
complures ei obloquuntur, sed etiam ipse in verbis, quae 
mox afferemus. Qua ex re concludi potest, Diomedem in 
illas res non satis diligenter inquisivisse, vel certe non 
satis accurate de iis locutum esse. Qua re etiam illi noti- 
tiae, pluribus Romanos actoribus usos esse quam Graecos, 
magnam fidem habere non possumus, praesertim cum illis 
verbis Dioniedes nihil studuisse videatur, nisi ut Horatii 
verba interpretaretur, quae ad tragoediam solam et ad 
posteriora tantum tempora spectare ostendisse videmur. 

Eodem autem .jpiodo diligentia et accurata subtilitas 
desideratur in verbis, quae exstant p. 491 (ed. Keil); sunt 
autem haec: ^^diverbia sunt partes comoediarum, in quibus 



*) Lib. in, p. 490 ed, Keil. 



Digitized by 



Google 



- 23 - 

diversorum personae versantur; personae autem diverbiorum 
aut duae aut tres aut raro quatuor esse debent, ultra augere 
numerum non licet." — In hac enim parte illius „de 
poematibus" disputationis de comoedia agit, idque ita, ut 
simul de fabulis Graecorum et Romanorum loquatur. Sed 
quid? „Raro" personae quatuor esse debent? Loco enim 
supra allato quartam personam ,,semper" mutam esse dix- 
erat. Praeterea autem, ultra quatuor numerum actorum 
augere non licet? Diomedes enim, uti iam diximus, de 
comoediis Graecis atque Latinis loquitur, et in his certe 
nonnullae scaenae exstant, in quibus etiam quinque per- 
sonae versantur. Ex his omnibus autem consequitur, testi- 
monia ex Diomedis scriptis allata non nisi cum aliqua 
dubitatione ad quaestionem nostram illustrandam usurpari 
debere, praesertim cum quam neglegenter vel inscienter 
grammaticus ille egerit etiam ex iis, quae verba supra 
allata sequuntur, cognosci possit. Ibi enim quam falso, 
quid canticum sit, explicaverit, cum unam tantum personam 
in iis agere debere dicat, et quanto in errore versetur, sub- 
tili argumentatione Fr. Ritchelius ex notis „C" et „DV^^ 
in duobus codicibus Plautinis servatis ostendit.*) 

Ex illis igitur testimoniis nihil fere ad quaestionem no- 
stram coUigi potest, nam nec de numero actorum nec de 
personarum distributiona aliquid certi in iis traditur, et ne 
numerum quidem actorum in nova Graecorum comoedia 
adhibitum ex eis cognoscere possumus, cum nihil, nisi ve- 
terem comoediam et tragoediam Diomedes in mente habuisse 
videatur. Sed priusqua^ ad t§rtium veterum testimonium, 
de quo nobis adhuc dicei^dnm est, transeamus, cum Schmid- 
tius ad personarum distributionem aliquid ex illis Diomedis 
et Horatii verbis coUigi posse putaverit, eius argumentatio- 
nem et rationem ad personas distribuendas adhibitam spec- 



*) Mu8. Rhen. vol. XXVI p. 636 sq. 

temus et examinemus. De illo autem tertio testimonio, 
quod petitum est ex Euanthii ,,de trag. et com/' disputatione, 
aptius agemus in StefFeni argumentatione diiudicanda, cum 
Schmidtius ex eo fere.nihil effecerit ad quaestionem insti- 
tutam. 

IUam regulam ex Horatii epistula allatam Schmidtius 
quodammodo etiam in fabulis Plautinis et Terentianis valere 
contendit, cum fere in omnibus scaenis, in quibus temarius 
ille numerus retentus non esset, ita rem poetae instituissent, 
ut tribus vel duobus personis inter se coUoquentibus, quarta 
vel quinta tantummodo adnuendi vel negandi causa illorum 
sermonem interrumperet. Concedi quidem debet, in iUis 
scaenis, in quibus plures personae agunt, fere semper duas 
vel tres tantum inter se coiloqui, sed ceterae personae fere 
semper non silentes astant et non solum illorum sermonem 
interrumpunt, sed nunc magis inter hos nunc magis inter 
illos sermo confertur, quam rem luculentissimo exemplo 
Steffenus*) ostendit, quod petitum est ex Eun. v. 771 sqq. 
Ibi enim tacentibus ceteris initio Thraso Gnatho et Sanga, 
deinde Thais et Chremes, post autem Thais et Thraso inter 
se coUoquuntur. Compluribus deinde versibus a Chremete 
et Gnathone et Thrasone recitatis, Thais et Chremes abeunt, 
et Gnathonis Thrasonis et Sangae coUoquium usque ad 
finem huius scaenae pertinet. Quare quomodq Schmidtius 
ex hoc simplicitatis studio coUigere potuerit, illam legem 
Horatianam quodammodo valuisse apud Plautum et Teren- 
tium, non intellegO; neque, quod voluit Schmidtius, ex hac 
re concludi potest, pauciorihus actoribus ad fabulas agendas 
opus fuisse. Nihilo minus postquam illa verba Euanthii 
de quibus mox**) dicemus, attulit Schmidtius, se ostendisse 
putat, eundem morem in personis distribuendis , qui fuit 
apud Graecos, fuisse apud Romanos, complures igitur per- 

sonas ab uno actore susceptas esse. Quamquam, si rem 
accuratius spectamus, nuUum argumentum ad illam senten- 
tiam demonstrandam attulit, nisi levissimum, quod his verbis 
expr^ssit*): ,;An ein vollstandiges Aufgeben der alten Be- 
schrankung in der Schauspielerzahl, so dass also nach mo- 
derner Weise jede Rolle ihrem besonderen Acteur zugetheilt 
wlirde, kann schon desswegen weder bei den spateren 
Griechen noch bei den Roniem gedacht werden , weil eine 
so griindliche Neuerung sicherlich nicht mit Stillschweigen 
iibergangen worden ware/' Non opus videtur, ut ostendam, 
quam vim eiusmodi argumenta ex silentio scriptorum petita 
habeant, si non ad probabilitatem rei iam paene demon- 
stratae augendam, sed ad rem ipsam demonstrandam usur- 
pantur. Nam cum eis argumentis, de quibus iam diximus, 
nihil demonstrari ostendisse videamur, quid de duabus rebus, 
quas praeterea Schmidtius ad sententiam suam confirman- 
dam attulit, iudicandum sit, recte perspexit Steflfenus **), cum 
eis omnem vim argumentationis abiudicet ; quare paucissimis 
nobis de iis agere licebit. — Primum non nisi ex parvo 
numero actorum et ex ratione in personis distribuendis ad- 
hibita explicandum esse putat, quod in compluribus fabulis 
eximiae scaenae, quae nonnuUarum personarum conventu 
evaderent, omissae sint. Illas enim personas non una in 
scaenam prodire potuisse, quod ab uno actore susceptae 
fuissent. Quae argumentatio , ut reete monuit Steflfenus, 
iam eo refutari potest; quod ex fabulis Graecis poetae Ro- 
mani suas fabulas fecerunt, qua in re non tam libere ver- 
sati esse videntur, ut illarum argumentum et compositionem 
sine ulla causa mutarent. In fabulis igitur Graecis numero 
actorum et personarum distributione coactos poetas illas 
scaenas omisisse concedis? NuUo modo, nam ut taceam de 
ambiguitate talium rerum, quae in gustatu hominum posi- 

♦) 1. 8. 8. p. 8. 

tae sunt, etiam scaenae desiderari possunt, quas ut omit- 
teret, poetam nuUo modo ratio in personis distribuendis 
adhibita commovere potuit, cuius rei cum multa exempla 
afiferri possunt, tum Steflfenus*) uno eam ostendit. — Secun- 
dum autem argumentum, quod Schmidtius ex Poenuli prol. 
V. 125 et 127: ;,Ibo alius nunc fieri volo'^ et ,;Ego ibo or- 
nabor" sumpsit, haud magnam vim habere concedes, cum 
haud opus sit, ut, si prologus postea alias partes egit, etiam 
in ipsa fabula complures partes ab uno actore suscipiantur. 
Denique haec addit Schmidtius**) : ;,Alles, was wir bisher 
angefulirt haben, lielert wohl hinlanglich den Beweis, dass 
sowohl aussere als innere Zeichen genug vorhanden sind, 
die uns die Uebertragung jener bei den Griechen iiblichen 
Beschrankung in der Schauspielerzahl auf die romische 
Biihne mehr als wahrscheinlich machen. Zur Evidenz wird 
diese Annahme, wenn wir, wie spater geschehen wird, das 
angenommene Princip an den einzelnen Stiicken des Plau- 
tus und Terenz als durchfiihrbar darstellen." Quid ? Si 
complures personae ab uno actore suscipi possunt, hac re 
etiam hoc factum esse ostenditur, ad evidentiam perducitur ? 
Eodem iure etiam in nostrorum poetarura tragoediis et 
comoediis eundem morem in personis distribuendis adhibitum 
esse yel adhiberi conicere possis, cum haud multae exstent 
fabulae, quin in iis complures personae uni actori tribui 
possint. 

Quamquam igitur illis argumentis de distributione per- 
sonarum Schmidtium nihil ostendisse et probasse vidimus, 
tamen nunc hanc rem, de qua infra accuratius nobis dicen- 
dum erit, concedamus et viam ac rationem a Schmidtio in 
distribuendis personis et actorum numero definiendo proba- 
tam summamque eius argumentationis examinemus. In hac 
re indaganda ea via progressus est, quae a viris doctis in 

*) 1. s. s. p. 114. sq. 

**) 1. S. 8. p. 11. 



Digitized by VjOOQ lC 



— 27 - 

Qraecis fabulis probata est, cuiusque summa praecepta C. 
F, Hermannus exposuit in diss. ,;de distributione personarum 
inter histriones in tragoediis Graecis" (Marburgi a. 1840). 
Profecto hac re magnum praesidium et patrocinium Schmid- 
tius suae causae paravit. Sed aliquantum tamen interest, 
utrum in Graecis fabulis an in Latinis personas illo modo 
distribuamus. Quid enim effecit Schmidtius ? Cum minimum, 
quo ad fabulas agendas opus esset, numerum actorum in- 
dagare studeret, comparatione et computatione singularum 
scaenarum eo pervenit, ut inter fabulas Plautinas alias a 
tribus, alias a quatuor, plurimas a quinque, paucas a sex 
actoribus, inter Terentianas autem Hautontimorumenon 
et Hecyram a quinque, Adelphos et Phormionem a sex, An- 
driam a septem, Eunuchum denique ab octo actoribus actas 
esge statueret Sed quid? In Graecorum tragoediis et co- 
moediis, quae quidem servatae sunt, quot adhibuerint Graeci 
actores, testimoniis veterum traditum est, atque inter eos 
personae optime distribui possunt; in Romanorum autem 
fabulis nec certum testimonium, quo numerus actorum tra- 
datur, attulit Schmidtius, nec si morem Graecorum in dis- 
tribuendis personis etiam apud Romanos valuisse concedi- 
mus, hac re etiam probatur, quam paucissimos eos adhibuisse 
actores, quod ne Graeci quidem omnino fecerunt. Praeterea 
autem, quod iam Steffenus recte animadvertit, si octo actori- 
bus Terentius in Eunucho uti potuit, quamnam eum causam 
commovisse credamus, ut eas fabulas, quae post Eunuchum 
actae sunt, ita componeret et institueret, ut a paucioribus 
agi possent; vel si dominus gregis octo habebat actores, 
quibus uti posset , quamobrem eum in alia fabula personas 
inter quinque, in alia inter octo actores distribuisse cre- 
damus ? Aliquam probabilitatem Schmidtii argumentatio 
haBeret, si in omnibus fabulis eodem actorum numero opus 
fuisse ostendere posset, vel si in posterioribus plures, in 
prioribus fabulis pauciores actores necessarios fuisse ex 



Digitized by 



Google 



- 28 — 

computatione eius sequeretur ; sic enim eredi posset, posteriore 
tempore numerum actorum auctum esse. Quare Schmidtius 
argumentatione sua nihil ostendit, nisi quot uecessarii 
fuerint actores ad unamquamque fabulam agendam, sed facto 
tam paucos vel tot, quot voluit, adhibitos esse actores, non 
solum non verisimile sed ne probabile quidem reddidit. 

lam nobis transeundum est ad Steffeni argumentationem 
examinandam et diiudicandam. In prima dissertationis suae 
parte ostendere studet, morem illum Graecorum in distribuen- 
dis personis translatum esse ad Romanos. Allatis igitur 
illis testimoniis ex Horatio et Diomede petitis, ex quibus 
nihil ad actorum numerum definiendum coUigi possit, pergit 
ad Euanthii verba. Ex quibus cum acerrima argumentatione 
et subtilitate numerum actorum in media et nova Graecorum 
comoedia usurpatum indagare et definire studuerit, operae 
pretium erit, paulo accuratius disputationis eius summam 
et sententiarum ordinem enarrare. Verbis illis Euanthius, 
quam paucissimis fieri potest, quomodo comoedia et tragoedia 
ortae sint et sensim ad perfectam et perpolitam formam per- 
venerint, exponit.*) ,,Comoedia, inquit, fere vetus, ut ipsa 
quoque olim tragoedia simplex carmen fuit, quod chorus 
circa aras fumantes nunc spatiatus, nunc consisten^ snunc 
revolvens gyros cum tibicine concinebat, sed primo una 
persona substituta est cantoribus, quae respondens alternis 
choro locupletavit variavitque rem musicam, tum altera tum 
tertia et ad postremum crescente numero per auctores di- 
versos personae, pallae, cothurni, socci et ceteri ornatus 
atque insignia scaenicorum reperta et ad hoc unicuique 
suus habitus; et ad ultimum, qui primarum partium, qui 
secundarum et tertiarum, qui quartarum atque quintarum 
actores essent, distributa et divisa quinquepartito tota est 
fabula.'^ — lam supra significavi, nobis certis testimoniis 



*) p. LV. Westerhov. 



Digitized by 



Google 



- 29 - 

tantummodo traditum esse, a quibus et quo tem])ore tertius 
actor inductus et institutus sit nempe in tragoedia a Sopho- 
cle, in comoedia, ut videtur; a Cratino. Sed iam Aristo- 
phani in Aeolosicone chorum non concessum fuisse traditur.*) 
Quare, concludit SteflFenus, quid verisimilias, quam, cum 
poetae chorum non haberent, illum, qui antea parachore- 
gematis officio functus erat, quartum actorem legitimumfactum 
esse? Huc usque consentit cum Fritschio**), sed cum hic 
quintum, quem commemorat Euanthius, actorem semper 
parachoregema fuisse credit, Steffenus, cum numerus per- 
sonarum semper magis magisque auctus esset, etiam illius 
novi parachoregematis loco quintum illis quatuor legitimum 
actorem additum esse, coniecit. In hac re adhuc Euan- 
thii testimonio niti potest. Nam cum hic grammaticus de 
quinque actoribus in comoedia Graeca adhibitis loquatur, 
quid verisimilius, quam illum actorum numerum legitimum 
fuisse in media vel nova comoedia? Sed Steffenus pergit 
in coniectando. Praeter hos enim quinque actores etiam 
aliud parachoregema, id est sextum actorem, non legitimum 
quidem, sed, ut Steffenus putat, concessum a novae Grae- 
corum comoediae poetis usurpatum et in scaenam inductum 
esse, statuit. Quod quamquam non prorsus reiciendum est 
et fieri potuit, tamen in mera coniectura, nuUo veterum 
testimonio adjuta, hanc rem positam esse, tenendum est. 
Suam autem sententiam, quinque actores in nova Grae- 
corum comoedia usurpatos esse, haud minime confirmari 
et probabiliorem fieri Steffenus addit, eo, quod omnes 
fabulae Plautinae praeter Rudentem et Poenulum et prae- 
terea ex Terentianis Hecyra et Hautontimorumenos, ut 
Schmidtius ostendit, a quinis actoribus agi potuissent. Post- 
quam ita, quantum fieri potuit, numerum actorum in nova 

Graecorum comoedia adhibitum definivit, idque ita, ut cum 
eo laciamus oporteat, Steflfenus probabile reddere studet, 
morem Graecorum in distribuendis personis traductum esse 
ad Romanos. Sed cum testimonia veterum, quae cognovi- 
mus, ei ad Graecos tantum spectare videantur, praeter illam 
causam a Schmidtio allatam, quae petita est ex eo, quod 
nihil de hac re tradatur a veteribus, qui, si alio modo haec 
res apud Romanos atque apud Graecos instituta fuisset, eam 
non silentio praeterituri fuissent, praeter hanc, dico, cau- 
sam, quod afifert certe nuUam vim argumentationis habet» 
Dicit enim*): „Tum, cum fabula Graeca ad Eomanos tra- 
ducta est, minime verisimile est, tot actores eosque bene 
institutos poetis vel potius eis, qui ludos scaenicos facie- 
bant, in promptu fuisse, quot in unaquaque fabula per- 
sonae agendae erant; quod si igitur fiebat, ut numero 
actorum certus quidam modus imponeretur, credi vix potest, 
postea hunc morem evanuisse^^ Quid? Cum ipse Steffenus 
ostenderit, quinque minime actoribus opus fuisse, cum septem 
adhibitos esse in iis, quae sequuntur, probare studeat, tanto 
difficilius fuisse credamus invenire octo vel decem quam 
septem actores? Sed ipse quoque Steffenus in fine huius 
dissertationis suae partis concedit, nihil aliud illis argu- 
mentis effici, nisi utprobabile fiat, hunc morem aRomanis 
acceptum esse. — In altera dissertationis parte ad personas 
inter actores distribuendas ea via ac ratione usus est, quam 
unice veram et rectam mihi videri, et quam a Fr.Ritschelio 
patefactam et indicatam esse, iam initio huius disputationis 
dixi. Hic enim, cum in altera Trinummi Plautinae edi- 
tione**) de notatione personarum dissereret atque animad- 
vertisset in codice Vetere, qui dicitur, personas interdum 
non ut in ceteris codicibus fieri solet, binis ternisve litteris 

initialibus sed singularibus Graecis significari, paucissimis 
suam de hac re sententiam protulit, quibus novam quasi 
viam ad actorum numerum et personarum distributionem 
indagandam aperuit. Cum enim in illo codice per octo 
scaenas Callicles B littera, Lesbonicus autem £*, Lysiteles 
Zy Charmides 0, Stasimus K, Sycophanta X litteris , Maga- 
ronides et Philto autem una A littera significentur, totum 
hoc notationis genus non solum personis aliquo scribendi 
compendio distinguendis ijiservire, sed in eo veteris perso- 
narum distributionis vestigia contineri coniecit. Cum autem 
in Bembino codice Terentiano similis personarum signifi- 
catio litteris Graecis facta exstet, et in hoc codice pertineat 
ad omnes fabulas exceptis XIX primis scaenis Andriae, iam 
Ritschelius has litteras eandem vim habere atque paucis- 
simas illas in codice Vetere Plautino servatas, suspicatus 
est. Quam coniecturam cum Steffenus firmare et ex illis 
litteris distributionem et numerum actorum definire studu- 
erit, videamus statim, ad qiiem finem et ad quam senten- 
tiam pervenerit. — Cum in priore dissertationis suae parte, 
ut supra enarravimus, ostenderit^ quinque actoribus et, si 
coniecturam eius de parachoregemate probamus, sex acto- 
ribus usos fuisse poetas novae et mediae Graecorum comoe- 
diae, quid verisimilius vel quid magis exspectandum, quam 
ut illum numerum actorum etiam in fabulis Terentianis ad- 
hibitum esse statuat? — Sed quid effecit? Hecyram et 
Hautontimorumenon a sex, ceteras autem fabulas a septem 
actoribus actas esse contendit. lam eo offendimur, quod 
Steffeni sententia nunc sex nunc septem actoribus usi sint 
poetae. Quare idem contra eum dici potest, quod ipse 
Schmidtio obiecit. Nam si ad Andriam primam fabularum 
Terentianarum ^gendam septem actores adhibiti sunt, quam 
ob rem, si septem actoribus bene instructis uti poterat vel 
poeta vel dominus gregis, in Hecyra et Hautontimorumeno 
inter sex tantum actores personas distributas esse credamus? 

Steflfenus autem ipse, cum quid dissertatione sua effecerit, 
paucissimis complectitur; rationem Graecorum, qua quam* 
paucissimis actoribus ad fabulas agendas uterentur, eo 
tempore, quo litterae Graecae ad fabulas re vera agendas 
spectassent, apud Romanos non valuisse dicit, septenarium 
vero numerum non excessum esse. Qua in re se non recte 
de Graecis locutum esse, cum quam paucissimis eos usos 
esse actoribus dicat, Steffenus ipse*) concedit. Hoc enim, 
non solum ex Euripidis Alcestide concludi potest sed etiam 
ex compluribus fabulis Plautinis. Ad Plauti enim Cistella- 
riam agendam tres, ad Captivos et Mercatorem et alias 
quatuor tantum actores necessarios fuisse Schmidtius osten- 
dit. Quas fabulas cum ex Graecis Plautus fecerit, in hac 
conversione autem certe non in omnibus totam compositio- 
nem mutasse videatur, eodem fere modo fabulas illas a 
Graecis institutas fuisse verisimile est. Quis autem credat, 
Graecos, cum quinque, ut Steffenus ostendisse mihi videtur, 
actoribus uti possent, inter tres vel quatuor personas distri- 
buisse ? 

Sed videamus, num illa varietas in numero actorum 
aliqua causa firmari vel excusari possit. Numerum actorum 
apud Eomanos non tam certis finibus quam apud Graecos 
definitum fuisse, certe non esse debuisse, concedi potest. 
Apud Romanos enim ludi scaenici non tam arcte cohaere- 
bant cum institutis et legibus rei publicae ; nam quamquam 
publici erant, tamen, quae ad eos spectabant institutiones 
magis in potestate et arbitrio singulorum hominum erant, 
nempe eorum, qai ludos faciebant, quam ut civitatis legibus 
praescriberentur. Huc accedit, quod, cum apud Graecos in 
fabulis agendis non solum poetarum sed totarum gentium 
honor positus esset, ad haec certamina etiam vires aequae 
et pares esse debebant, ita ut etiam de numero actorum 

certa regula et lege praescripta opus esset. Quae condi- 
ciones cum non eiusmodi apud Romanos essent, conceda- 
mus oportet, fieri potuisse, ut nunc pluribus nunc pauci- 
oribus actoribus uterentur ad fabulas agendas. Sed mirum 
tamen esse debet, quod histrionum greges nunc ex sex nunc 
ex septem actoribus compositi sint; nam si dominus gregis 
septem habebat actores, dubitari non potest, quin inter eos 
distribuerit personas, etiam si sex sufficerent ad fabulam 
agendam; atque etiam magis mirum, si cum sex actoribus 
ad fabulam agendam opus esset, grex ex sex actoribus con- 
stituisset, cum autem septem necessarii essent, ex septem. 
Sed etiam si concedimus, dominos gregis, cum opus esset, 
septimum aliquem actorem conducere potuisse, certe vix 
explicari potest, quomodo factum sit, ut Hecyra, si SteflFeni 
sententiam sequamur, a sex, Adelphi autem a septem acto- 
ribus ageretur, cum utraque fabula eisdem ludis, eodem 
fere die daretur. Quare, si recte argumentati sumus, iam 
haec res haud multum ad Steffeni sententiam commendan- 
dam aflfert; sed erravimus fortasse, quare quomodo Steflfenus 
ad sententiam suam pervenerit, cognoscamus. 

Incipit ab eo, ut ostendere conetur „suam unius cuius- 
que personae notam per totam fabulam antiquitus perti- 
nuisse." Cuius rei argumentum ex eo sumit, quod ex quin- 
quaginta personis, (quae inveniuntur in sex fabulis Teren- 
tianis), viginti quinque per totam fabulam iisdem litteris 
signentur, etiam, quod aliquo iure urget Steflfenus, scaenis 
non continuatis. — Valde dubitari potest, num ex hac re 
satis firmum argumentum peti possit ad litteras ceterarum 
personarum, id est dimidiae omnium personarum partis, si 
nonlibere,attamen aliquanto audacius, quam alias conceditur, 
mutandas. Sed concedamus nunc, atque illas viginti quin- 
que personas semper eisdem litteris signatas paulo accura- 
tius spectemus. Facto viginti quinque enumeravit; sed pri- 
mum sex ex Andria petitae ad rem demonstrandam valere 

non possunt, cum personarum notis in Bembino ad septem 
ultimas tantum Andriae scaenas servatis ex iis argumentum 
ad hanc quaestionem, qua per totas fabulas unius cuius- 
que personae notam pertinuisse demonstrandum sit, peti 
nequeat. His igitur seclusis restant undeviginti; sed ne iis 
quidem oinnibus argumientationis vim concedere possumus. 
Stefifenus ipse Ciiniae nota, quamquam quinquies -f littera 
significatur, num recta sit, valde dubitat eamque mutandam 
esse censet; praeterea autem octo ex illis undeviginti per- 
sonis, quae restant, semel tantum in scaenam prodeunt. 
Quare cum Steflfenus ipse dicat faciie fieri potuisse, ut in 
scaenis se excipientibus falsa significatio semel illata ser- 
varetur, atque in hac re praecipuam corruptionis causam 
inesse putet, eas ex numero illo secludere debemus, quam- 
vis vel in duabus vel in tribus scaenis sed sese excipien- 
tibus eadem littera.signentur; Steflfeni enim sententiam nuUo 
modo adiuvare et firmare possunt. Restant igitur decem 
personae eadem iittera per totas fabulas signatae, quibus 
vim argumentationis abiudicare non possumus. Sed, quaeso, 
potestne ex iis satis firma causa peti ad illam sententiam, 
suam unius cuiusque personae notam per totam fabulam 
antiquitus pertinuisse firmandam et probandam? Licetne, 
propter illas decem personarum notas viginti quinque alia- 
rum litteras tanta, quanta voluit Steflenus, audacia mutare 
et, nulla alia causa allata jquasi suo arbitrio emendare? 
Concedi quidem debet, notas illas valde corrumpi potuisse 
praesertim a librariis earum vim haud intellegentibus; et, 
significationem falsam semel illatam magnam ceterarum 
litterarum corruptionem et confusionem , efficere potuisse, 
negari nequit. Et unum certe genus emendationum Steffe- 
niarum ex litterarum similitudine probatum, quin non solum 
concessum sed etiam necessarium sit, dubitari non potest. 
Quis enim est, qui non intellegat, quam facile A et J vel 
E, © ei (p inter se commutari potuerint? Quatuor autem 

personarum notas hanc ob rem corrigendas esse Steffenus 
censuit. Sed causa , quapropter in Adelphis Getae , cui 
semel B littera, semel /7, bis autem F littera in codicibus 
asscripta est idque scaenis non continuatis, notam Z (?) 
fuisse suspiceris, afferi non potest. Nam quot litteras Stef- 
fenus corrigendas esse putaverit, facillime ex comparatione 
horum numerorum cognosces. Ex LXIII enim litteris in 
Eunucho exstantibus XIX, in Hautontimorumeno XXVI ex 
LVm, in Phormione XXII exLXV, in Hecyra XX ex XLIH 
et in Adelphis XXVI ex LX litteris mutavit. Quales emen- 
dationes si quis ad scriptorum contextum ipsum emendan- 
dum proponere vellet, nuUa causa nisi illa praeiudicata, ut 
ego credo, opinione allata, quis talem audaciam in con- 
iectando probaret vel non acerrime castigaret? Quare si 
alio modo difficultafes, quas praebet illa litterarum notatio, 
expedire poterimus, nemo, credo, non dubitabit, quin paulo 
audacius Steffenus in personarum notis emendandis proces- 
serit, qui quamquam subtili argumentatione numerum et 
distributionem actorum indagare studuit, tamen in eo pec- 
casse mihi videtur, quod ad rem praeiudicatam accesserat 
et haud satis, quae differentia intercederet inter perso- 
narum notas in Bembino codice servatas et inter eiusmodi 
notas, quae exstant in Victoriano, animadverterat. 

Paulo diutius mihi in Steffeni argumentatione refellenda 
commorandum fuit, ut illius sententia reiecta meae dispu- 
tationi quasi viam munirem. Priusquam autem ad notas 
personarum in codicibus traditas transeamus, iterum nobis 
spectandum est tertium illud Euanthii testimonium. Ex 
quo cum coUegerit Steffenus, quinque . actoribus usos esse 
poetas novae Graecorum comoediae, tamen etiam ad nu- 
merum actorum a Romanis adhibitum, si quomodo Euan- 
thius totam illam „de tragoedia et comoedia^^ disputationem 
instituerit spectamus, aliquid ex eo effici posse credo, quod 
quamquam non pro certo dici potest, tamen aliquam pro- 

babilitatem habet et ad firmitatem aliis argumentis ad^ 
iutum perduci posse videtur. Quamvis enim ista disputatio 
,;de tragoedia et comoedia'^ inscribatur, tamen Euanthius, 
quae ad tragoediam spectant, magis in transitu attigit et 
in primis sibi de comoedia atque praecipue Terentiana di- 
cere proposuit. Ipse quid voluerit his verbis significat: 
„At nos ea, quae proprie de tragoedia dicenda sunt, titulo 
propositi operis instantes in alia tempora differamus ; et de 
his fabulis iam dicamus, quas Terentius imitatus est." 
Quare paucissimis communi tragoediae et comoediae origine 
explicata, statim ad comoediam pergit, et quomodo sensim 
apud Graecos exculta et ad perfectam et perpoUtam formam 
illam perducta sit, quomodo nova ex vetere comoedia, et 
Latina ex Graeca orta sit, enarrat. Deinde autem ad com- 
parationem Graecae et Eomanae comoediae transit. Chorum 
enim ut Graecos in nova comoedia sic etiam Romanos omi- 
sisse, prologos autem et ngotccTixd nQoqiana, quibus Graeci 
omnino caruissent, Romanos demum invenisse ostendit, 
denique ^eovg dno fi7]x^'^^l^ Graecos et ceteros Romanos 
praeter Terentium adhibuisse narrat. Cum igitur expositis 
Graecorum institutis, et quibus rebus Romana comoedia 
et in primis Terentiaha differat a Graeca, allatis, nuUum 
de actoribus in comoedia a Romanis adhibitis verbum fe- 
cerit, concludi licet, in hac re Romanorum comoediam a 
Graecorum non diversam fuisse. Sed obici mihi potest, me 
eiusmodi argumentum ex silentio scriptorum petitum, quod 
supra niagnam vim argumentationis habere negaverim, ad 
rem propositam demonstrandam adhibere. Sed, uti iam 
dixi, ex illo silentio scriptoris non certum aliquod argu- 
mentum petendum esse credo, sed hanc causam tantum- 
modo usurpari posse ad illam sententiam, cum aliis argu- 
mentis eam demonstravero, confirmandam et corroborandam; 
quamquam aliquid tamen interesse, concedes, inter ea argu- 
menta, quae ex silentio scriptorum petita dicuntur, et illud 

quod attuli, cum sententiam illam non ex eo demonstrare 
conatus sim, quod Euanthius de numero actorum apud 
Romanos adhibito tacet; sed ex eo, quod, quainvis omnia, 
quibus Graeca et Romana comoedia inter se differant enu- 
meranda sibi proposuisse videatur, ' tamen nihil de numero 
actorum aRomanis adhibito addidit^ quippe qui idem esset 
atque apud Graecos. Cum autem per se probabile est, 
quinarium illum actorum numerum simul cum fabulis a 
Graecis ad Romanos' traductum esse, tum sententiam meam 
testimonio illo Euanthii adiutam confirmari posse credo 
litteris illis Graecis, quae in codicibus exstant. 

Sed locus iste Euanthii non relinquendus est, prius- 
quam viderimus, quid ultima eius verba varie a viris doctis 
explicata et enarrata significent Verba enim: ,,et ad ulti- 
mum, qui primarum partium, qui secundarum et tertiarum, 
qui quartarum atque quintarum actores essent, distributa 
et divisa quinquepartito tota est fabula" Schneiderus in 
libro, qui inscribitur „das Attische Theaterwesen'^ *), cum 
„qui^^ vocem per „ut hoc modo^' interpretetur, sic vertit: 
„und zuletzt wurde, so dass es dadurch Schauspieler des 
ersten, zweiten, dritten, vierten und fUnften Actes gab, 
(welche blos in dem einen oder dem anderen spielten), das 
ganze Stiick in fiinf Theile (Acte) getheilt." Vix opus est, 
ut hanc enarrationem refellamus, quare statim quid Steffe- 
niis ad verba illa explicanda attulerit, spectemus. „Nonne 
manifestum est, inquit**), hoc dicere Euanthium: eos, qui 
fabulam docerent actoribus de tota fabula eas, quae illis 
agendae essent, partes distribuisse ? — Etenim quominus 
illam in quinque partes distributionem fabulae ad actus 
referamus, stnictura sententiae grammatica prohibet.'^ Etiam 
haec interpretatio nobis satis facere non potest ; nemo enim, 
cum verba illa perlegit, non de actibus cogitat, et senten- 
tiae structura grammatica, qua hanc interpretationem pro- 

•) p. 141. •*) U 8. s. p. 113. 

hiberi Steflfenus dieit, mea sententia omnino desideratur. 
Nam cum ex verbis ,,di8tributa et divisa" sententiae illae 
„qui*^ voce incipientes pendere non possint, unde eas aptas 
esse credamus? Sed fortasse ex alio Euanthii loco etiam 
illis verbis lucem affere possumus. Pg. XIV (Klotz) enim 
haec eius exstant verba: „Coraoedia vetus — ab initio 
chorus fuit paulatimque personarum numero in quinque 
actus processit." Quid ? Personarum numero, vel, cum apud 
hos grammaticos ,,persona'' saepe fere idem significet atque 
„actor", actorum numero in quinque actusfabula processit? 
Non aliter hoc intellegi potes^, quam ut statuamus, gram- 
maticos illos, sicut saepe eos fecisse constat, ex externis et 
fortuitis rebus de aliqua re iudicantes, cum vidissent, veteres 
quinque usos esse actoribus itemque fabulam in quinque 
actus divisam esse, alteram ex altera re explicare studuisse. 
Si eandem fere rem, quod vix dubium esse potest, in illis 
verbis, quae interpretanda sunt, latere et enarrata fuisse 
statuimus, talis sententia evadat necesse est, qua, actoribus 
primarum secundarum tertiarum quartarum quintarum dis- 
tributis etiam totam fabulam in quinque partes divisam 
esse, contineatur. Cum vero ex verbis traditis neque hoc 
neque aliud effici possit, nihil restat, nisi ut ea corrupta 
esse statuamus et emendemus. Levissima autem correctura 
est, si particula „et" omissa vel in „sic" mutata pro 
„d i s t r i b u t a" scribimus „distribut o*', ita ut sensus evadiat, 
qui, si reputamus rationem illius grammatici ad numerum 
actuum explicandu6 adhibitam, omnino huic loco convenit. 
Sed ut ad quaestionem institutam redeamus, postquam 
disputatione nostra vel ostendisse vel probabile reddidisse 
putamus, quinarium numerum cum in nova Graecorum co- 
moedia tum in Romana non excessum esse, una adhuc 
res, priusquam ad personarum notas transeamus, comme- 
moranda est. Consulto enim, cum de Steffeni coniectura 
diceremus, qua praeter quinque illos actores etiam para- 

choregemate Graecos usos esse statuit, sententiam nostram 
non aperuimus. Quid Steffenus illa coniectura voluerit^ vix 
intellegi potest, cum postea nunquam ad eam respexerit, 
immo quinarium illum actorum numerum et a Graecis 
adhibitum esse et apud Romanos ad omnes fabulas Plau- 
tinas agendas praeter Eudentem et Poenulum sufficere 
potuisse ostenderit. Nihilo minus illam coniecturam quo- 
dammodo probandam esse credo, si quidem parachoregema 
idem significare voluit Steffenus, quod in fabulis Latinis 
„partes secundarias" vocavit. Cum enim omisso choro, qui 
non solum in tragoedia sed etiam in comoedia dignitatem 
et gravitatem quandam effecerat, nova comoedia ad mobili- 
tatem quandam pervenisset, in maiore frequentia et muta- 
tione personarum etiam veteres istae leges ad compositio- 
nem scaenicam spectantes non eodem , atque antiquitus, 
rigore servatae esse videntur, ita ut vix aliquam offen- 
sionem haberet, si una ex mutis personis, ex SoQVtpoQy]- 
fiaai, duobas tribusve verbis, sive lorarium sive servum 
aliquem agens, actorum legitimorum coUoquia vel adnuendi 
vel negandi causa interrumperet. Quod, cum in Graecorum 
comoedia in coniectura positum est; in Romanorum fabulis 
factum esse, fere omnes fabulae servatae ostendunt, cum, 
etiam si litteris Graecis iam multum commemoratis nul- 
lum vestigium veteris personarum distributionis exstaret, 
tamen partes lorariorum ancillarum aliarum personarum 
duo vel tria verba pronuntiantium non a legitimis actoribus 
actas esse, suspicari possemus. 

Litteras Graecas codice Bembino et Victoriano traditas, 
ad quas nobis nunc transeundum est, ad personas inter 
actores distribuendas spectare, iam Eitschelius et Steffenus 
ostenderunt, quare non opus est, ut hanc rem novis argu- 
mentis confirmem. Sed cum rationem, quam Steffenus ad 
illas litteras emendandas adhibuit, non probandam esse 
credamus vel ostendisse videamur, nobis circumspiciendum 



Digitized by 



Google 



— 40 



est, num fortasse ex ipsis illis litteris viam, qua in eis 
emendandis progrediendum sit, indagare et praecipuam cor- 
ruptionis causam eruere possimus. Quas res ex trium po- 
tissimum fabularum notis cognosci possecredo. AdAndriam 
enim fabulam, ut ab hac incipiam in codice Bembino non 
nisi ad septem ultimas scaenas litterae illae Graecae ser- 
vatae sunt, cum in ceteris scaenis, sicut in plurimis codi- 
cibus factum est, litterae Latinae initiales veterem signifi- 
cationem iam loco moverunt. Sed cum in Victoriano codice 
litterae Graecae in illis scaenis fere eaedem sint atque in 
Bembino, conici potest, similes sive easdem litteras in co- 
dice, ex quo Bembinus descriptus est, olim exstitisse. Sed 
ut, quid velim, facilius perspiciatur, tabulam proponam, ex 
qua, quomodo personae in utroque codice signatae sint, 
cognosci potest: 



Actns et 










ecaenae 


versuB 


Personae. 


No 

in Bemb. 


tae 


quibus exMben- 
tur personae. 


in Vict. 


1,1 


28 


Simo Sosia 






1,2 


172 


Simo Davus 




AB 


1,3 


206 


Davus 




B 


1,4 


228 


Mysis 




A 


1,5 


236 


Pamphilus Mysis 




TT 


11,1 


301 


Charmus Pamphilus Byrria 
Davus Charinus Pamphilus 




BT^ 


11,2 


338 




JBI 


n,3 


375 


« 






11,4 


404 


Simo Pamphilus Davus 




ATJ 


11,5 


412 


Byrria Simo Pamphilus Davus 




NT<^A 


n,6 


432 


Davus Simo 




/iA 


IIlll 


459 


Mysis Lesbia Simo Davus 




E^AT 


111,2 


481 


Lesbia Simo Davus 




<^AT 


111,3 


533 


Simo Chremes 




AH 


in;4 


m 


Davus Simo Chremes 




TAH 


111,5 


607 


Pamphilus Davus 




ZA 


IV, 1 


i?"!'} Charinus Pamphilus Davus 




0ZT 


IV, 2 


6S4 Mysis Charinus Pamphilus Davus 




EOIT 


IV, 3 


716 


Mysis Davus 




ET 


1V4 


740 


Chremes Mysis Davus 


KEF 


HET 


iv;5 


796 


Crito Mysis Davus 


WEr 


WET 


V,l 


820 


Chremes Simo 


KA 


HA 


V2 


842 


Davus Chremes Simo Dromo 


rKA^ 


THAL 


v;3 


872 


Pamphilus Simo Chremes 


ZAK 


MPh 


V,4 


904 


Crito Chremes Simo Pamphilus 


WKAZ 


WHAZ 


V,o 


957 


Charinus Pamphilus Davus 


ezr 


ezT 

Quod Chremes in Bembino K littera, in Victoriano 
autem H littera significatur , oflfendere non debet, cum 
saepissime hae duae litterae in codicibus Terentianis inter 
se commutatae sint, ita ut ambas ad eundem sonum signi- 
ficandum usurpatas esse et aeque valere dici possit. Quare 
cum eaedem litterae in Bembino et Victoriano in septem 
ultimis scaenis tertia quinti actus scaena excepta personis 
asscriptae sint, etiam in hatj scaena, in qua magis etiam 
Victoriani notae corruptae esse videntur, easdem olim at- 
que in Bembino litteras exstitisse pro certo dici potest- 
Sed notis illis inter se comparatis, invenies, actorem H 
littera significatum post II, 3 non in scaenam prodirc^ Z et 
Q autem inde a III, 5 et IV, 1 demum personis asscriptas 
esse, eandemque Charini personam nunc B nunc © littera 
signari. Quam difficultatem ut expediret, Steffemis signi- 
ficationem B littera factam omnino falso illatam esse su- 
spicatus est neque dubitavit, pro illa littera aut © aut T 
litteram reponere. Sed, quaeso, potestne credi & in B 
corruptam esse, vel, cum in omnibus ceteris fabulis iere 
maximas partes actori, qui B littera significatus est^ tri- 
butas esse videamus, in hac sola fabula illam notam non 
usurpatam esse ad actorem significandum ? Potius Z et 
litteras non quidem falsas esse sed non convenire, credam, 
cum ceteris notis. 

Sed haec difficultas non solum in huius fabulac notis 
restituendis oritur, sed eodem modo in Phormionej in qua 
fabula quae litterae personarum distributioni inserviisse 
videantur, ex hac tabula pemosces: 

Actns et 


1 








Bcaenae | ^ersus 


Personae. 


No 

in Bemb. 


tae 


qnibus exhiben- 
tnr personae. 


in Vict. 


1,1 


35 


Davus 


B 


A 


1,2 


51 


Geta Davus 


FB 


BA 


1,3 


163 


Antipho Phaedria 


AB 


rj 


1,4 


179 


Geta Antipho Phaedria 


AVB 


BTJ 


11,1 


231 


Demipho Phaedria Geta 


ZBA 


EJB 


11,2 


315 


Phormio Geta 


AE 


ZB 


n,3 


348 


Demipho Hegio Cratinus Crito Phor- 
mio Geta 


ZIT^AE 


EH(M)^ 
MZB 


II. 4 


441 








in,i 


466 


Antipho Geta 


AB 


FB 


111,2 


485 


Phaedria Dorio Antipho Geta 


TEAB 


JTSFB 


111,3 


534 


Phaedria Antipho Geta 


FAB 


JFA 


IV, 1 


567 


Demipho Chremes 
Geta Demipho Chremes 


ZE 


EO 


IV, 2 


591 


AZE 


m - - 


IV, 3 


606 


Antipho Geta Chremes Demipho 


BAEZ 


FBJE 


IV, 4 


682 


Antipho Geta 


BA 


FB 


IV, 5 


713 


Deraipho Chremes Geta 


ZEA 


EOB 


V.l 


728 


Sophrona Chremes 


0E 


no 


V,2 


766 


Demipho Geta 


ZA 


EB 


V,3 


7S4 


Demipho Nausistrata 


ZB 


En 




795 


Nausistrata Chremes Demipho 


BEZ 


noE 


y,4: 


820 


Antipho 


B 


r 


V,6 


829 


Phormio Antipho 


TB 


(O/ 


V,6 


841 


Geta Antipho Phormio 


ABT 


Brz 


V,7 


884 


Phormio 


r 




V,8 


894 


Demipho Chremes Phormio 


ZET 


TOZ 


V,9 


990 


Nausistrata Chremes DemiphoPhormio 


BEZT 


— 



Quod in hac fabula Bembini notae numquam fere con- 
sentiunt cum Victoriano vix mirum esse potest, cum Victo- 
riani litterae Graecae recensionem perpessae esse videantur. 
Unicuique enim personae unam litteram tributam et per 
totam fabulam asscriptam esse videmus, qua in re id stu- 
duisse videtur dioQ&mrig ^ ut, quae persona prior in scae- 
nam prodiret, eam, ordinem alphabeticum secutus, priore 
huius ordinis littera significaret. Quare cum huius codicis 
notae nihil proficiant ad quaestionem institutam, solius 
Bombini nobis in hac fabula ratio habenda est. Cuius in 
notis idem animadverti potest atque in litteris Graecis ad 
Andriam spectantibus. / enim littera post III, 3 nulli 
peraooae asscripta est, cum Y littera inde a V, 5 demum 

ad Phormionis personam significanclam usurpatur. Nam 
quod in II, 3 eadem littera iam Cratino asscripta est^ alio 
modo explicandum esse videtur, cum haec persona secun- 
darii actoris fuerit, quos ultimis ordinis alphabetici litteris 
plerumque significari recte Steffenus animadvertit. Potestne 
autem credi, actorem F littera significatum post III, 3 non 
in scaenam prodiisse, vel actorem, cuius nota Y fuit, inde 
a V, 5 demum Phormionis partes suscepisse, quamvis eadem 
persona iam in 11, 2 et III, 3 in scaenam prodiisset? 

Nullo modo has difficultates expediri posse credo, nisi 
ad diversas illarum fabularum actiones diverso modo per- 
sonas inter actores distributas fuisse, diversarum autem 
distributionum vestigia in illis notis exstare statuimus. Et 
prorsus probabilem hanc coniecturam esse facile concesseris, 
si varias et nunc ad hanc nunc ad illam personam susci- 
piendam aptiores esse hominum vel histrionum facultates 
et indoles reputaveris. Quare quid totius rei naturae magis 
convenit, quam ut dominum gregis, suam et ceterorum 
histrionum facultates respicientem , quamvis. iam aliquam 
personarum distributionem in exemplaribus suis inveniret, 
sed non convenientem histrionum suorum facultatibus, alio 
modo eas distribuisse credamus? Sin autem diversarum 
distributionum notae personis in histrionum exemplaribus 
asscriptae erant, quam facile, qui ex iis fabulas describerent 
et in* unum corpus coUigerent, errare potuerint, et quan- 
tam confusionem haec res effici potuerit, in aperto est et 
satis ex litteris servatis cognoscitur. 

Coniectura mea autem confirmatur et ad evidentiam 
fere perducitur personarum notis ad Hecyram spectantibus. 
In huius enim fabulae litteris Graecis Victorianus codex 
tantopere differt a Bembino, ut Steffenus*) in medio relin- 
quendum putet, quid de hac fabula statuendum sit, et cum 

*) 1. 8. 8. p. 124. 

ex XL notis novem tantum eaedem sint in Bembino et 
Victoriano, hunc correctoris manum expertum esse suspi- 
cetur. Sed ut personarum significationem ad hanc fabulam 
spectantem uno obtutu perspicere possis hanc tabulam 
propono ; 



Personae. 


B«mbini 


Yersns qnibns 


VictorUni 


Versns qnibns 


notae. 


ezUibentnr personae. 


notae. 


exhibentnr personM. 


Phttotis 


B 


58, 76. 


A 

E 


68. 
76. 


Syra 


r 


58, 76* 


B 


68, 76. 


Panneno 


A 


76, 416, 798, 841. 


A 


76, 798. 




B 


281. 


B 


281, 336, 841. 




r 


336. 


r 


415* 


Laches 


B 


198, 243, 451. 


A 


198, 243. 




r 


607, 623, 727, 768. 


B 


461, 607, 623,727, 
768. 


Sostrata 


4> 


198, 243, 273,336. 


E 


198, 243 (273) 336, 







677. 




677. 


Phidippus 


A 


243, 461, 623, 768. 


B 


243, 616. 




B 


616. 


r 


451, 632, 727. 


Pamphilus 


A 


281. 


A 


281, 336, 361. 




B 


336, 361, 577. 
607, 623. 




416, 461, 677. 
607, 623, 841. 




r 


416, 461, 841. 






Sosia 


B 


416. 


J 


416. 


Myrrina 


4> 


616. 


Z 


616. 


Bacchis 


B 


727, 768, 798. 


z 


727, 841. 






816, 841. 


I 


798. 



Si in Victoriani notis de correctura aliqua facta cogi- 
tare velis, quomodo vel quam rationem secutus in illis lit- 
teris corrigendis corrector versatus sit, intellegi nequit. 
Sin autem accuratius notas illas spectamus et inter se con- 
ferimuS; mirum quasi esse debet, quod in tanta diflferentia 
et quamquam utriusque codicis notae librariorum erroribus 
corruptae sunt, tamen in utroque concinnitas et ordo et 
aequabilitas quaedam perspicitur. Tantummodo unam rem 
nunc commemorabo, in qua, ut mihi videtur, simul funda- 
mentum quasi positum est, a quo in personarum notis ex- 
plicandis et emendandis proficiscamur oportet, et ratio, 
quae ad quaestionem nostram illustrandam adhibenda esse 

videtur, indicata et patefacta est — Lacheti enim in codice 
Bembino in duabus scaenis, quae incipiunt a v. 198 et 243. 
B litteram ad actorem significandum appositam esse inve- 
nimus, in ceteris autem scaenis eadem persona, si codicem 
sequamur, actori, qui F littera significatur, tributa est; 
nam in scaena, quae incipit a v. 451, B littera, ut aliis 
quoque causis demonstrari potest, in F mutanda esse 
videtur*). Sin autem cum his litteris Lacheti asscriptis 
eas comparamus, quae Victoriano codice traduntur, mirum 
esse debet, quantam consensionem et concentum inter duo- 
rum illorum codicum notas non in ipsis litteris sed in 
commutatione litterarum inveniamus. In eisdem enim scae- 
nis, in quibus Lachetem B littera in Bembino signatum 
esse vidimus, littera A Lacheti in Victoriano asscripta est, 
in ceteris autem scaenis ut in Bembino P, ita in Victoriano 
B littera. Huc accedit, quod idem actor, qui in duabus 
illis scaenis (II, 1 et II, 2) Lachetis partes suscepisse videtur, 
in aliis scaenis Pamphili personam et in Bembino et in Victo- 
riano egit. Profecto hanc rem casu vel fortuitis librariorum 
erroribus factam esse, credi nequit, et ne correctoris quidem 
manu talis consensus in magna illa notarum discrepantia 
effici potuit, nisi forte eum cum diligentia quadam ineptis- 
sima et incredibili corrigendi studio litteras illas mutasse 
putamus, idque ita, ut in ipsa mutatione concentum quen- 
dam servaret Paucissimis autem mutatis ex utriusque co- 
dicis litteris personarum distributio erui potest, diversa 
quidem, sed eiusmodi, ut non alteram veram alteram autem 
corruptam seu recensionem aliquam perpessam esse statuere 
possis. Quid ergo de duabus personarum distributionibus 



*) Cum enim in scaenis, quae antecedunt, Pamphilus B littera 
signetur et inde ab initio tertii actus scaenam non relinquat, apparet, 
errore librarii hic et in scaena proxima /' litteram pro b PampUlo as- 
Bcriptam esse. 

iudicabimus, cum utraque, ut sibi fidem habeamus, postu- 
lare videatur? Niliil restat, nisi ut, quod in Phormionis 
et Andriae litteris iam ostendimuS; ad diversas Hecyrae 
actiones diverso modo personas distributas 
fuisse statuamus. Quod vero in hac re Victoriano codici 
eandem fere auctoritatem tribuimus atque Bembino, qui ad 
fabulas ipsas emendandas quanto maioris auctoritatis sit, 
a nemine ignoratur, offendere non potest, cum etiam alias 
iuniores codices magis vetustatis vestigia servaverint, quam 
veteriores. Quae res cum multis exemplis ostendi possit, 
tantummodo hoc commemorabO; quod in solo Vetere ex 
omnibus codicibus Pkutinis litterarum illarum Graecarum 
vestigia exstant, in Ambrosiano autem illa personarum nota- 
tio omnino omissa videtur. 

Sed hac re, ut videtur, ad liquidum perducta, etiam 
aliud, uti iam supra commemoravi, ex illarum litterarum 
comparatione colligi potest, idque ad notas personarum 
emendandas earumque distributionem cognoscendam gra- 
vissimum. Cum enim et in ea personarum distributione, 
quam exhibet Bembinus, et in ea, quae Victoriano tradita 
est, Lachetis partes inter duos actores distributae sint, hac 
consensione non 3olum indicari credo, litteras illas non 
mutandas, uni igitur actori Lachetis personam non tri- 
buendam esse, sed etiam omnino a veteribus Romanis eius- 
modi distributionem unius personae inter duos 
actorea non vitatam sed quodammodo quaesitam 
esse. 

Mira quidem nobis nostra instituta respicientibus talis 
perBouarum distributio videri debet, et cum videam, quam 
acriter nonnuUi viri docti eiusmodi personarum distribu- 
tionem in Graecorum fabulis vituperaverint, nunquam eam 
proferre ausus essem, nisi ita tradita esset, ut fere nuUam 
dubitationem relinqueret. Sed etiam Stetfenum, quamquam 
unam<iuamque personam uni actori tribuere studuit, tamen 

non potuisse video, quin, quamvis gravibus coniecturis ad 
emendationem illarum litterarum propositis , in Eunucho 
Phaedriae partes inter duos actores distribueret. 

Sed cum Romani in distributione personarum non 
omnino Graecorum morem accepisse videantur, restat ad- 
huc explicandum, quam potissimum rationem in personis 
distribuendis secuti sint. Nam cum in ea distributione, 
quam exhibet Bembinus , nihil obvium sit, quin idem actor, 
qui in ceteris scaenis Lachetis personam egit, eam in II, 1 
et II, 2 quoque suscipiat, eodem autem modo in Victoriani 
distributione uni actori Lachetis persona tribui potuisset, 
quid veteres ad illam distributionem commovit? 

Si versuum numeros, singulis actoribus illis personarum 
distributionibus in Hecyra tributos inter se comparayeris, 
invenies longe maximas partes eis actoribus, qui A et B 
litteris significantur, tributas esse, eosque, quam saepissime 
fieri potuit, in scaenam prodire. Eadem^autem res ex lit- 
teris Graecis ad ceteras fabulas spectantibus consequitur, 
ita ut certissime concludi possit, veteres Romanos non 
tam studuis8e,ut ab uno actore unaquaeque per- 
sona susciperetur, quam ut duo optimi actores 
quam saepissime in scaenam prodirent et quam 
maximas partes agerent. Cuius rei ratio in aperto 
est neque accuratiore demonstratione eget. Hac autem re 
etiam illud, unde profecti sumus, explicandum videtur; 
Lachetis enim persona in Bembini distributione ab actore 
r littera significato etiam in H, 1 et U, 2 suscipi poterat, 
sed cum secundus ille actor B Uttera significatus in se- 
cundo actu in scaenam non prodiisset, veteres, illam ratio- 
nem in personis distribuendis secuti, huic Lachetis partes 
in duabus ilUs scaenis tribuerunt. 

Sententia mea vero confirmari videtur eo, quod et in 
omnibus didascaliis, praeter eam, quae Ambrosiano codice 
tradita est^ et in omnibus Donati praefatioriibus duo actores 

ad unam fabulae actionem /commemorantur. Quamquam 
enim Dziatzko*) ostendisse videtur; ad diversas eiusdem 
fabulae actiones duos illos actores referendos esse, tamen 
in ipsa duorum actorum commemoratione memoriam ratio- 
nis a yeteribus in personis distribuendis adhibitae servatam 
esse credo. Quam enim causam eum vel eos^ qui didas- 
calias fabulis Terentianis praeposuerunt, commovisse cre- 
damus, ut, quamquam unius tantum actionis mentionem 
fecerunt vel cei-te voluerunt, quamquam legisse et scripsissc 
videntur ,;egit", tamen duorum actorum nomina adderent, 
nisi illius personarum distributionis recordationem vel noti- 
tiam? Nam non ab uno sed a compluribus didascalias 
codicibus Terentianis praemissas esse, iam ex earum diver- 
sitate colligi potest. Et nihilo minus in unaquaque duorum 
actorum nomina exstant. Eos vero, qui fabulis Terentianis 
certe iam miilto ante Donati tempora didascalias addiderunt, 
has res ex libris didascalicis Varronis vel Aelii Stilonis vel 
alius grammatici sumpsissC; Ritschelius **) ostendit. In illis 
autem operibus didascalicis omnes cuiusque fabulae actionesj 
quoad fieri potuit, commemoratae erant, additis diversis 
ludis, aedilibus, consulibus, actoribus vel dominis gregum. 
Quomodo autem factum est, ut omnes, qui separatim didas- 
calias conscripserunt, et eas, quas exhibet Bembinus, et 
eas, quae ceteris codicibus traduntur, et eas, quas inspexit 
Donatus, ut omnes non unum vel tres vel quatuor, sed 
duos ex numero illo actorum seligerent? Non aliter hoc 
explicari posse credo, quam ut, hos grammaticos illud 
„egit", quod exstat in didascaliis, non de opere domini 
gregis, ut fortasse recte voluit Dziatzko, sed de opere 
aotorum iutellesisse statuamus. Duos autem actores omnes 
propterea commemorasse videntur, quod iis notum erat, duos 



*) MuB. RheD. vol. XX p. 687 sqq. 
") In l^arerg. p. 320» 

optimos actores longe maximas partes egisse, Ea autem 
personarum distributione ^ quam proposuit SteffenuSj non 
tanta differentia inter duos primos et cotoros actores effi- 
citur, ut illorum tantum nomina commemoratu digna Tideri 
potuerint; sed si ea via, quam ego projiosuij personarum 
distributionem ex illis litteris eruere studemus, si igitur 
litteras illas secuti unam personam inter duos actores dis- 
tribuere non dubitamus, longe maximae partes duabua 
illis actoribus A et B litteris significatis tribuuntur. Ita- 
que si recte argumentati sumus, et explicavinius , quomodo 
factum sit, ut in omnibus didascaliis Temntiania duorum 
actorum nomina inveniantur, et simul .argumentum et tcsti- 
monium ad nostram sententiam firmandani satis firmum 
attulisse videmur. 

Sed tota argumentatio mea refelli posso videtur notis 
in codice Vetere Plautino ad Trinummuna tratlitis. In eo 
enim, uti supra iam enarravi, unaquaGque persona suam 
notam habet, nisi quod Philtoni et Megaronidi eadeni ^ 
littera asscripta est. — Qua in notatione iam hoc offen* 
dere debet; quod leges, quas ex litteria ad Terentianaa 
fabulas spectantibus et Steffenus collegit et ego coUigi posse 
credO; omnino neglectae sunt Recte enim Stetienus ani- 
madvertit, ultimas ordinis alphabetici litteras fere actoribua 
secundarum partium significandis inserviisse^ niaximae autem 
partes, ut vidimus, actoribus j4 et /i litteris significatis 
tributae sunt. In illa autem Veteris codicis notatiooe X 
litteram Sycophantae asscriptam invenimuMj cui quidem XCV 
tantum versus recitandi erant, sed certe partes eius non 
facillimae actu erant. Praeterea autem dubitationem quan- 
dam nobis inicere et certe mirum esse debet^ quod litterae 
illae Graecae, cum in uno illo Vetere ex omnibus codioibua 
Plautinis et in eo ne ad totam quidem Trinunimi fabulam 
exstent, ita traditae esse videantur, ut nuUam fere cor- 
ruptionem, nuUam difficultatem praebeant^ eum in duobus 

codicibus Terentianis, in quibus ad omnes fabulas exstant, 
tam corruptae sint. Quare potius Plautinas illas litteras 
falsas vel recensionem perpessas esse credam, qualem etiam 
in Terentii Phormion^ factam esse vidimus, quam ut illum 
duorum codicum, diversarum distributionum consensum ca- 
sui vel fortuitis erroribus tribuam. 

Ad sententiam autem meam confirmandam etiam hoc 
addere possum, quod, si illarum litterarum vestigia, quan- 
tum fieri potest, sequimur, si igitur unam personam inter 
duos actores distribuere non dubitamus, ex notis illis con- 
sequitur, inter quinque actores legitimos personas 
distributas fuisse, ita ut etiam illa varietas in numero 
actorum, qua in Steffeni argumentatione offendebamur, 
quam Steffenus ipse in Schmidtii disputatione vituperavit, 
vitetur. 

Emendationem vero illarum litterarum, quam interdum 
satis ambiguam esse concedo, enarrandam in aliud tempus 
differam, nunc satis habebo, si non solum mihi sed etiam 
aliis probavero, notas ad diversas personarum dis- 
tributiones spectantes ad Hecyram in Bembino 
et Victoriano servatas, in Phormionis et, An- 
driae litteris mixtas et confusas esse, et deni- 
que veteres Romanos unius personae partes 
inter complures actores distribuere non dubi- 
tasse» 



Cum hanc dissertationem iam mense ^Novembri anni 
praeteriti amplissimo ordini philosophorum Lipsiensi tradi- 
derim, nullam mentionem feci earum rerum, quas protulit 
Dziatzko in censura dissertationis a Steffeno conscriptae, 
quae exstat in ephem. litt. Jenens. huius anni p. 29 sq. 
Ibi enim, quamquam breviter tantum locutus est de hac 

quaestione, tamen nonnullas res acute coniecit; et valde 
gaudeo, quod in plurimis rebus eodem fere modo de 
Steflfeni dissertatione iudicayit atque ego, et quod ad ean- 
dem fere sententiam magis coniectanto et diTinando quam 
argumentando pervenit, quam ego, quantum potui, osten* 
disse mihi videor. 

Natus sum Lucianus Augustus Hilmarus Bosse a. d. 
VIII. Cal. Octobr. anni CIOIOCCCL Langelshemiae , vico 
Brunsvicensi, patre Augusto matre Augusta ex gente Happe. 
Fidem profiteor evangelicam. Anno h. s. LXI traditus sum 
gymnasio Brunsvicensi, quod tum G. T. A. Kruegero rectore 
florebat, viro et de litteris et de schola optime merito. 
Cui cum propter valetudinem debitum otium et requiescendi 
tempus permissum esset; C. Th. Gravenhorstus in eius locum 
successit, vir summo ingenio et humanitate praeditus. Anno 
h. s. LXIX maturitatis testimoniO; quod dicitur, instructus, 
Lipsiam me contuli, ut philologiae operam darem. Sed cum 
inde ab anno h. s. LXX usque ad annum h. s. LXXI militia 
mihi sustinenda esset, ab hoc tempore demum, acrius lit- 
teris operam navavi. Scholas autem frequentavi, quas ha- 
buerunt viri doctissimi: Ahrensius, Brockhausius , Curtius, 
Drobischius, Ecksteinius, Langius, Overbeckius, Ritschelius, 
VoigtiuS; Zarnckius. Praeterea seminarii paedagogici Eck- 
steinii sodalis extraordinarius per unum annum et socie- 
tatis philologae, quam Ritschelius moderatur, sodalis ordi- 
Darius per duos annos fui. Quibus viris omnibus debitas 
summis in me meritis gratias ago quam maximas. 

